**GUVERNUL REPUBLICII MOLDOVA**

**HOTĂRÎRE** nr. \_\_\_\_\_\_\_

din \_\_\_\_\_\_\_\_\_\_\_\_\_2025

**Cu privire la aprobarea Regulamentului-cadru al serviciului public de salubrizare**

În temeiul art. XX din Legea nr. XX/ 2025 cu privire la salubrizare (Monitorul Oficial al R. Moldova nr. xxxx art. xxx din xx.xx.2025), Guvernul

HOTĂRĂŞTE:

1. Se aprobă Regulament-cadru al serviciului public de salubrizare.
2. Controlul asupra executării prezentei hotărâri se pune în sarcina Ministerului Mediului.

**PRIM-MINISTRU Dorin RECEAN**

    Contrasemnează:

Ministrul Mediului **Sergiu LAZARENCU**

Ministrul Dezvoltării Economice

și Digitalizării **Doina NISTOR**

CAPITOLUL I. Dispoziții generale

1. Prevederile prezentului regulament-cadru se aplică serviciului public de salubrizare a localităților, (în continuare *serviciu de salubrizare*), organizat la nivelul satelor, comunelor, orașelor, raioanelor și municipiilor.
2. Regulamentul stabilește cadrul juridic pentru organizarea și funcționarea serviciului de salubrizare, precizând condițiile generale pentru asigurarea acestuia, indicatorii de performanță, cerințele esențiale ce trebuie respectate, precum și raporturile dintre operatori și utilizatori.
3. Regulamentul se aplică și activităților de exploatare și întreținere a instalațiilor și echipamentelor din sistemul public de salubrizare, precum și proiectării și recepționării investițiilor în acest sistem, atunci când acestea sunt în responsabilitatea operatorilor.
4. Dispozițiile prezentului regulament-cadru sunt obligatorii pentru toți operatorii serviciului de salubrizare, indiferent de forma lor de proprietate și de modul în care este gestionat serviciul la nivelul unităților administrativ-teritoriale.
5. Serviciul de salubrizare se poate presta doar pe baza unui contract de delegare a gestiunii, încheiat între autoritatea publică locală sau asociația de dezvoltare intercomunitară și operatorul economic, ori printr-o decizie de atribuire directă. În toate cazurile, sunt necesare avizele, acordurile și autorizațiile prevăzute de legislația în vigoare.
6. Autoritățile administrației publice locale respectă prezentul regulament-cadru, dar pot stabili și condiții specifice pentru organizarea și prestarea serviciului de salubrizare, pe baza unor studii de specialitate și după consultarea publică a cetățenilor.
7. Regulamentul se aplică activităților de salubrizare prevăzute la art. 3 alin. (4) din Legea salubrizării.
8. Organizarea și funcționarea serviciului de salubrizare se bazează pe principiile prevăzute la art. 11 din Legea salubrizării.
9. Operatorii serviciului de salubrizare trebuie să desfășoare activitatea în așa fel încât să asigure valorificarea cât mai eficientă a deșeurilor, prin aplicarea unor proceduri proprii de prelucrare, neutralizare și valorificare materială și/sau energetică, reducând la minimum cantitatea de deșeuri depozitate.
10. În aplicarea tehnologiilor și metodelor de valorificare a deșeurilor, operatorii trebuie să respecte cadrul legal privind gestionarea deșeurilor, precum și prevederile Programului național și ale Programului local de gestionare a deșeurilor, după caz.
11. Termenii utilizați în prezentul regulament au înțelesurile prevăzute de Legea nr. 209/2016 privind deșeurile și actele normative subsecvente, precum și de Legea nr. XX/2025 privind salubrizarea.
12. Serviciul de salubrizare este asigurat printr-un sistem dedicat, care include infrastructura tehnico-edilitară și mijloacele necesare colectării și transportului deșeurilor, denumit în continuare „sistem de salubrizare”.
13. Sistemul de salubrizare este alcătuit din bunuri aflate în domeniul public sau privat al unităților administrativ-teritoriale și/sau din bunuri aflate în proprietatea privată a operatorilor.
14. Sistemul de salubrizare este un ansamblu tehnologic și funcțional compus din construcții, instalații și echipamente special destinate prestării serviciilor de salubrizare, precum: puncte de colectare separată, stații de compostare, stații de transfer, stații de sortare, depozite de deșeuri, stații de tratare mecano-biologică, spații pentru întreținerea și parcarea autovehiculelor de salubrizare etc.

CAPITOLUL II. Accesul la serviciul de salubrizare

**15.** Toți generatorii de deșeuri, persoane fizice sau juridice, care se află pe teritoriul unității administrativ-teritoriale în care este organizat serviciul de salubrizare, au dreptul de a beneficia de acest serviciu.

**16.** Utilizatorii serviciului au acces, în mod nediscriminatoriu, la informațiile de interes public referitoare la serviciul de salubrizare, inclusiv la indicatorii de performanță, structura tarifară și condițiile contractuale aplicabile.

**17.** Operatorul serviciului de salubrizare are obligația de a asigura un mediu sănătos și sigur pentru populație, prin prestarea serviciului în condiții care respectă cerințele stabilite de autoritățile din domeniul sănătății publice și al protecției mediului, folosind echipamente și utilaje corespunzătoare.

**18.** Operatorul are obligația de a asigura continuitatea prestării serviciului conform programului aprobat de autoritățile administrației publice locale. Excepție fac situațiile de forță majoră sau alte cauze neprevăzute, prevăzute expres în contractul de delegare ori în decizia de atribuire directă a serviciului.

**CAPITOLUL III. Îndatoririle personalului operativ**

1. Prestarea serviciului de salubrizare trebuie realizată astfel încât să se asigure:
2. protejarea sănătății populației;
3. protecția mediului înconjurător;
4. menținerea curățeniei și crearea unei estetici corespunzătoare a localităților;
5. conservarea resurselor naturale prin reducerea cantității de deșeuri și reciclarea acestora;
6. atingerea tuturor indicatorilor de performanță și reducerea cantității de deșeuri eliminate prin depozitare;
7. continuitatea serviciului.
8. Operatorii serviciului de salubrizare sunt obligați să respecte prevederile privind desfășurarea activității, conform art. 23 alin. (4) din Legea salubrizării.
9. Personalul operativ include toți angajații care exploatează direct construcțiile, instalațiile și echipamentele specifice activității de salubrizare, având ca atribuție principală supravegherea și asigurarea funcționării acestora.
10. Responsabilitățile, drepturile și obligațiile personalului operativ, precum și subordonarea ierarhică și tehnico-administrativă, se stabilesc prin fișa postului și procedurile operaționale interne.
11. Operatorul stabilește, prin proceduri proprii, locurile de muncă unde este necesară activitatea personalului operativ, ținând cont de următoarele criterii:
12. gradul de periculozitate al instalațiilor și al procesului tehnologic;
13. nivelul de automatizare al instalațiilor;
14. gradul de siguranță necesar pentru furnizarea serviciului;
15. necesitatea supravegherii funcționării instalațiilor și a procesului tehnologic.
16. Pe durata prestării serviciului, personalul are obligația să exploateze instalațiile conform regulamentelor de funcționare, manualelor de operare, instrucțiunilor tehnice interne, programelor de lucru și dispozițiilor superiorilor ierarhici.
17. Operatorii care desfășoară activitatea de colectare și transport al deșeurilor municipale au, suplimentar, următoarele obligații:
    1. să dețină copia autorizației de gestionare a deșeurilor și acte de însoțire din care rezultă clar proveniența deșeurilor (locul de încărcare), tipurile, destinația, cantitățile și codurile de identificare ale deșeurilor, conform legislației în vigoare;
    2. să utilizeze traseele cele mai scurte și/sau cu cel mai redus impact asupra sănătății populației și a mediului, aprobate de autoritățile administrației publice locale;
    3. să nu abandoneze deșeuri pe traseu și să le colecteze integral de la utilizatori sau de pe traseele de colectare, cu excepția deșeurilor periculoase care nu fac parte din deșeurile municipale;
    4. să informeze publicul despre colectarea separată a deșeurilor și despre modalitățile de prevenire a generării acestora, prin campanii de informare și conștientizare desfășurate în colaborare cu autoritățile administrației publice locale sau cu asociațiile de dezvoltare intercomunitară.

CAPITOLUL IV. Organizarea colectării separată și transportul separat al deșeurilor municipale

1. Următoarele categorii de deșeuri sunt colectate separat de pe teritoriul unităților administrativ-teritoriale și transportate către stațiile sau instalațiile de tratare stabilite de unitatea administrativ-teritorială ori de asociația de dezvoltare intercomunitară: deșeuri reciclabile (hârtie și carton, plastic și metal), deșeuri amestecate și sticlă.
2. După caz se va colecta și transport separată pe minimum 5 fracții:
3. hârtie și carton; b) sticlă; c) plastic și metal; d) biodeșeuri; e) deșeuri amestecate.
4. Operatorul responsabil de colectarea și transportul deșeurilor municipale și al deșeurilor similare are obligația de a deține următoarele informații:
5. tipul și cantitatea de deșeuri care urmează să fie transportate, pentru fiecare categorie de deșeuri în parte;
6. cerințele tehnice de organizare și funcționare a serviciului și a infrastructurii activității componente a serviciului;
7. măsurile de precauție necesare;
8. informațiile privind originea, destinația și tratarea deșeurilor, precum și tipul și cantitatea de deșeuri, date care trebuie prezentate, la cerere, autorităților competente.
9. Operatorii de colectare, în colaborare cu autoritatea publică locală sau cu asociația de dezvoltare intercomunitară, au obligația de a identifica toți generatorii de deșeuri, indiferent de natura acestora, și de a asigura facilitățile necesare pentru desfășurarea activităților de colectare separată și transport separat al deșeurilor municipale și similare.
10. Persoanele fizice și juridice, generatoare de deșeuri municipale, au obligația să separe corect deșeurile municipale pe fracții, conform sistemului de colectare stabilit la nivelul unității administrativ-teritoriale, în condiții salubre și în spațiile special amenajate și asigurate de către autoritatea publică locală /operatorul de salubrizare dacă există astfel de spații.
11. Pentru biodeșeurile din deșeurile menajere, în cazul gospodăriilor individuale din mediul rural și al celor din zonele suburbane ale localităților din mediul urban, utilizatorii pot fi dotați cu unități de compostare individuală, amplasate în incinta gospodăriei. Atât în mediul rural, cât și în mediul urban se pot amenaja zone de compostare comunitară / de proximitate în amplasamentul care nu poluează mediul și nu produc disconfort, amplasate conform prevederilor legii deșeurilor.
12. În vederea realizării activității de colectare separată, punctele de colectare amenajate sunt dotate, conform legii, cu recipiente de colectare prin grija operatorului sau a autorității administrației publice locale, după caz. La gospodăriile individuale colectarea se va face în recipiente, pungi/saci sau alte mijloace care prezintă un grad de siguranță ridicat din punct de vedere sanitar și al protecției mediului.
13. Recipientele folosite pentru colectarea separată a diferitelor tipuri de deșeuri vor fi inscripționate cu denumirea deșeurilor pentru care sunt destinate și marcate conform prevederilor pct. 33
14. Punctele de colectare vor fi dotate cu recipiente având capacitatea de stocare corelată cu numărul de utilizatori arondați și cu frecvența de ridicare, asigurând condiții de acces ușor pentru autovehiculele destinate colectării.
15. Pentru aplicarea unitară la nivel naţional a colectării selective, containerele şi recipientele folosite în cadrul serviciilor publice de salubrizare pentru colectarea separată a diferitelor tipuri de materiale se inscripţionează i cu denumirea materialului/materialelor pentru care sunt destinate şi sunt:
16. fabricate în culoarea prevăzută în pct. 33 pentru respectivul tip de material; sau
17. marcate în culoarea prevăzută în pct. 33 pentru respectivul tip de material, prin vopsire, prin aplicare de folie adezivă sau prin alt procedeu similar, pe minimum 20% din suprafaţa totală vizibilă.
18. Inscripţionarea şi aplicarea marcajului colorat trebuie să fie durabile şi vizibile, astfel încât să se asigure identificarea destinaţiei containerelor şi recipientelor de colectare selectivă.
19. Prevederile date se aplică şi în cazul containerelor din spaţiile special amenajate de către autorităţile administraţiei publice locale, destinate colectării separate a diferitelor tipuri de deșeuri.
20. Culorile pentru identificarea containerelor şi recipientelor destinate colectării separate a diferitelor tipuri de materiale conţinute în deşeurile municipale şi asimilabile celor municipale

|  |  |  |  |  |  |  |
| --- | --- | --- | --- | --- | --- | --- |
| **Tipuri de deșeuri** | **Deșeuri nerecuperabile/**  **nereciclabile** | **Deșeuri compostabile/**  **biodegrdabile** | **Hirtie / carton** | **Sticlă albă/colorată** | **Metal și Plastic** | **Deșeuri periculoase** |
| Culoare | Negru/gri | Maro | albastru | Alb/verde | Galben | Roșu |

1. În vederea prevenirii utilizării fără drept a recipientelor de colectare a deșeurilor municipale, acestea vor fi inscripționate cu un marcaj de identificare realizat astfel încât să nu poată fi șters fără ca prin această operație să nu rămână urme vizibile.
2. Operatorul va suplimenta capacitatea de colectare, inclusiv prin mărirea numărului de recipiente, în cazul în care se dovedește că volumul acestora este insuficient și se stochează deșeuri municipale în afara lor.
3. Menținerea în stare salubră, ventilarea, deratizarea, dezinfecția și dezinsecția punctelor de colectare/recipientelor de colectare revin persoanelor fizice și/sau juridice în cazul în care acestea se află în spații aparținând utilizatorului ori operatorului în cazul când acestea sunt amplasate pe domeniul public.
4. Pentru asociațiile de locatari/proprietari, condominii, gospodării individuale, care nu dispun de spațiile interioare de colectare a deșeurilor se vor amenaja puncte de colectare exterioare dotate cu recipiente pentru colectarea separată a deșeurilor. Aceste puncte vor fi amenajate și amplasate în locuri care să permită accesul ușor al autovehiculelor de colectare.
5. Platformele spațiilor necesare colectării separate a deșeurilor, care se vor realiza prin grija autorităților administrației publice locale sau operatorului, vor fi în mod obligatoriu betonate sau asfaltate și în cazul în care nu sunt asigurate condiții de scurgere a apei provenite din exfiltrații ori a celei meteorice, vor fi prevăzute cu rigole de preluare, racordate la rețeaua de canalizare.
6. Operatorul va urmări starea de etanșeitate a recipientelor de colectare urmând a le înlocui imediat pe cele care s-au deteriorat.
7. În funcție de sistemul de colectare separată adoptat, colectarea în recipiente a deșeurilor menajere și similare se realizează astfel:

a) deșeurile reziduale se colectează în recipiente de culoare gri/negru și sunt de tip:

1. resturi de carne și pește, gătite sau proaspete;

2. resturi de produse lactate (lapte, smântână, brânză, iaurt, unt, frișcă);

3. alimente gătite;

4. gălbenușuri de ouă;

5. grăsimi animale și uleiuri vegetale (în cazul în care nu se colectează separat);

6. excremente ale animalelor de companie;

7. scutece/tampoane;

8. cenușă de la sobe (dacă se ard și cărbuni);

9. produse chimice de curățare, pesticidele și substanțele chimice, plante bolnave;

10. lemn tratat sau vopsit;

11. conținutul sacului de la aspirator;

12. mucuri de țigări;

13. veselă din porțelan/sticlă spartă, geamuri sparte;

14. păr;

15.textile mărunțite, în cazul în care nu se efectuează colectarea separată a textilelor.

b) deșeurile biodegradabile se compostează în propria gospodărie sau se colectează în recipiente de culoare maro și sunt de tip:

1. plantele verzi, precum resturi vegetale din curte (frunze, crengi și nuiele mărunțite, flori, fructe căzute pe jos, iarbă, paie, fân) și plante de casă, flori ofilite;

2. resturi de fructe și de legume proaspete (care nu au fost gătite);

3. sâmburi de fructe și coji de nucă;

4. resturi de pâine și cereale;

5. coji de ouă și cartoanele de ambalat ouă;

6. pliculețe de ceai, frunze de ceai sau plante de la prepararea infuziilor;

7. zațul de cafea, filtre de cafea din hârtie;

8. ziare, hârtie, carton dacă sunt mărunțite, umede și murdare;

9. prosoape și pungi de hârtie;

10. cenușă de la sobe (când se arde numai lemn);

11. bucăți de lemn mărunțit, așchii de lemn, rumeguș.

c) deșeurile reciclabile de tip hârtie și carton, curate și mărunțite, se colectează în recipiente de culoare albastră;

d) deșeurile reciclabile din material de tip plastic și metal se colectează în recipiente de culoare galbenă;

e) deșeurile reciclabile din material de tip sticlă albă/colorată se colectează în recipiente de culoare alb/verde, nefiind permis amestecul sticlei cu deșeuri din materiale de tip porțelan/ceramică.

f) deșeurile textile se colectează în containere special dedicate acestui flux de deșeuri, dacă este cazul.

1. După colectare, deșeurile menajere și deșeurile similare vor fi supuse procesului de sortare/tratare.
2. Este interzisă depozitarea deșeurilor biodegradabile și a deșeurilor reciclabile colectate separat.
3. Colectarea și transportul deșeurilor reziduale și a biodeșeurilor de la locurile de producere și colectare la locul de neutralizare se face de preferință zilnic, fără a se depăși următoarele termene maxime:

a) În perioada 1 aprilie -1 octombrie:

– zilnic, de la unitățile de alimentație publică, unitățile sanitare cu paturi, grădinițe și creșe;

– la cel mult două zile, din zonele rezidențiale cu blocuri și din celelalte zone, mai puțin zonele rezidențiale cu locuințe individuale;

– la cel mult șapte zile, din zonele rezidențiale cu locuințe individuale.

b) În perioada 1 octombrie-1 aprilie:

– la cel mult 3 zile, din toate zonele.

Colectarea și transportul biodeșeurilor de la punctele de colectare se realizează la următoarele termene maxime:

– zilnic, de la unitățile de alimentație publică, unitățile sanitare cu paturi, grădinițe și creșe;

– la cel mult două zile, din zonele rezidențiale cu blocuri și din celelalte zone, mai puțin zonele rezidențiale cu locuințe individuale.

1. Colectarea și transportul biodeșeurilor „din poartă în poartă” se realizează o dată pe săptămână.
2. Colectarea și transportul deșeurilor reciclabile de la locurile de producere și colectare la stația de sortare se face cel puțin:

a) o dată la două săptămâni în sistemul „din poartă în poartă”;

b) o dată la două săptămâni în cazul punctelor de colectare în zonele rurale;

c) cel puțin o dată la 3 zile în cazul punctelor de colectare din zonele urbane;

d) frecvența de colectare a deșeurilor de sticlă poate fi redusă, corelat cu cantitățile estimat a fi colectate.

1. Colectarea deșeurilor menajere și similare se poate face în următoarele moduri:

a) colectarea în containere/recipiente închise;

b) colectarea prin schimb de recipiente;

c) colectare realizată prin selectare în saci de plastic asigurați de operator;

d) alte sisteme care îndeplinesc condițiile impuse prin normele igienico-sanitare și de protecție a mediului.

1. Colectarea deșeurilor municipale se efectuează folosindu-se doar autovehicule special echipate pentru transportul acestora.
2. Autospecialele vor fi încărcate astfel încât deșeurile să nu fie vizibile și să nu existe posibilitatea împrăștierii lor pe drumuri publice. Fiecărui vehicul i se va asigura personalul necesar pentru executarea operațiunilor specifice, în condiții de siguranță și de eficiență.
3. Încărcarea deșeurilor municipale în autospeciale se face direct din recipiente. Este interzisă descărcarea recipientelor pe sol în vederea încărcării acestora în autospeciale.
4. Personalul care efectuează colectarea este obligat să manevreze recipientele astfel încât să nu se producă praf, zgomot sau să se răspândească deșeuri în afara autospecialelor. După golire, recipientele vor fi așezate în locul de unde au fost ridicate.
5. În cazul deteriorării unor recipiente, saci de plastic și al împrăștierii accidentale a deșeurilor în timpul operațiunii de golire, personalul care execută colectarea este obligat să încarce întreaga cantitate de deșeuri în autospecială, astfel încât locul să rămână curat, fiind dotat corespunzător pentru această activitate.
6. Personalul care execută colectarea este obligat să încarce în autospeciale întreaga cantitate de deșeuri existente la punctele de colectare, aferente fracției care trebuie ridicată, lăsând locul curat și măturat chiar dacă există deșeuri municipale amplasate lângă containerele de colectare.
7. În cazul în care în/lângă recipientele de colectare sunt depozitate și alte fracții de deșeuri decât cele pentru care sunt destinate recipientele, acestea vor fi colectate separat, ulterior înștiințând în scris utilizatorul despre acest fapt, precum și despre suma suplimentară pe care trebuie s-o plătească pentru colectarea acelor deșeuri.
8. Operatorul are obligația să colecteze toate deșeurile abandonate de pe domeniul public, inclusiv cele de la punctele de colectare a deșeurilor municipale, și, în cazul în care producătorul/deținătorul de deșeuri este necunoscut, cheltuielile legate de curățarea și refacerea mediului, precum și cele de transport, valorificare, recuperare/reciclare, eliminare sunt suportate de către autoritatea publică locală. După identificarea producătorului/deținătorului de deșeuri, acesta este obligat să suporte atât cheltuielile efectuate de autoritatea publică locală, cât și sancțiunile contravenționale.
9. Colectarea deșeurilor menajere periculoase se realizează cu mașini specializate pentru colectarea și transportul deșeurilor periculoase. Colectarea se va realiza după un program stabilit de către autoritatea publică locală - în puncte fixe. Atât programul de colectare, cât și punctele de staționare a mașinii vor fi comunicate cetățenilor din fiecare unitate administrativ-teritorială în timp util. Deșeurile periculoase menajere colectate vor fi transportate și stocate temporar în spațiile special amenajate în acest scop. Preluarea, stocarea temporară, precum și tratarea și eliminarea deșeurilor periculoase menajere se realizează în condițiile legii.
10. Deșeurile rezultate din îngrijiri medicale acordate la domiciliul pacientului sau cele rezultate din activitatea de îngrijiri medicale acordate în cabinete medicale amplasate în condominii au același regim cu cel al deșeurilor rezultate din activitatea medicală, conform reglementărilor legale specifice. Persoanele care își administrează singure tratamente injectabile la domiciliu și cadrele medicale care aplică tratamente la domiciliu sunt obligate să colecteze deșeurile rezultate în recipiente cu pereți rezistenți (cutii din carton, cutii din metal etc.), pe care le vor depune la cea mai apropiată unitate de asistență medicală publică, care are obligația de a le primi. Cabinetele medicale vor respecta legislația specifică în domeniu. Se interzice colectarea deșeurilor rezultate din îngrijiri medicale în containerele de colectare a deșeurilor municipale.
11. În cazul unităților sanitare și veterinare, operatorii de salubrizare sunt responsabili numai pentru colectarea deșeurilor similare celor menajere. Este interzisă amestecarea cu deșeurile similare sau predarea către operatorii de salubrizare, dacă aceștia nu sunt autorizați, a următoarelor categorii de deșeuri rezultate din activitățile unităților sanitare și din activități veterinare și/ori cercetări conexe:

a) obiecte ascuțite;

b) fragmente și organe umane, inclusiv recipiente de sânge și sânge conservat;

c) deșeuri a căror colectare și eliminare fac obiectul unor măsuri speciale privind prevenirea infecțiilor;

d) substanțe chimice periculoase și nepericuloase;

e) medicamente citotoxice și citostatice;

f) alte tipuri de medicamente;

g) deșeurile de amalgam de la tratamentele stomatologice.

1. Colectarea și stocarea deșeurilor prevăzute la pct. 57 se realizează în condițiile reglementate de legislația specifică, aplicabilă deșeurilor medicale. Colectarea, transportul și eliminarea acestor tipuri de deșeuri se realizează de către operatori economici autorizați în condițiile legii.

**CAPITOLUL V. Deșeurile voluminoase**

1. Prin deșeuri voluminoase se înțeleg deșeurile solide de mari dimensiuni, cum ar fi mobilierul, covoarele, saltelele și alte obiecte de uz îndelungat, cu excepția echipamentelor electrice și electronice, care nu pot fi colectate prin sistemele obișnuite de salubrizare a deșeurilor municipale.
2. Autoritățile administrației publice locale sunt responsabile de organizarea activităților de colectare, transport, depozitare și valorificare a deșeurilor voluminoase generate de populație, instituții publice și agenți economici. Deșeurile voluminoase provenite de la deținătorii de deșeuri vor fi colectate periodic de către operatorul de salubrizare, conform unui program întocmit și aprobat de către autoritatea publică locală.
3. Operatorii de salubrizare colectează periodic deșeurile voluminoase de la deținători, conform unui program stabilit și aprobat de Primar.
4. Colectarea acestor deșeuri se va realiza separat, pe categorii, în zile și intervale orare stabilite astfel încât deținătorii să le poată preda, iar operatorul să le poată ridica și transporta către instalațiile de tratare.
5. Deținătorii de deșeuri voluminoase au obligația de a le transporta în locurile special amenajate de autoritatea publică locală, cu acces pentru mijloacele de transport. Dacă nu este posibil, din cauza lipsei de spațiu, deșeurile vor fi duse în alte locații indicate de autoritatea publică locală sau predate direct la mijlocul de transport la data și ora stabilite, astfel încât să nu fie afectată circulația rutieră.

68. La solicitarea deținătorului, colectarea poate fi făcută și direct de la domiciliu sau sediu. Cererea trebuie să includă informații despre tipul și cantitatea de deșeuri. În acest caz, operatorul poate stabili o altă dată și oră decât cele prevăzute în programul general, dacă acest lucru este justificat din punct de vedere economic, în funcție de volumul deșeurilor și capacitatea de transport disponibilă.

69. Operatorul de salubrizare trebuie să dețină un sistem de evidență privind gestionarea deșeurilor voluminoase, care să includă cel puțin următoarele informații:

a) data colectării, transportului și predării la instalația de tratare;

b) locațiile de colectare;

c) cantitățile totale colectate de la utilizatori casnici și non-casnici;

d) cantitățile transportate către instalații de recondiționare, reutilizare, tratare sau către depozitul de deșeuri.

**CAPITOLUL VI. Deșeurile textile**

* + 1. Deșeurile textile de la populație sunt deșeurile textile post-consum incluzând produse precum îmbrăcăminte, încălțăminte, accesorii de modă, prosoape, lenjerii de pat, perdele și draperii etc.

71. Autoritățile administrației publice locale au obligația de a organiza colectarea, transportul, tratarea și valorificarea deșeurilor textile provenite de la populație.

1. În cazul deșeurilor textile se aplică principiul ”responsabilității extinse a producătorilor” prevăzut art.12 din Legea nr.209/2016 privind deșeurile.
2. Deșeurile textile provenite de la populație vor fi colectate în containerele speciale ce vor fi amplasate pe domeniul public de către operatorul de colectare.
3. Operatorul trebuie să aibă un sistem de evidență a gestionarii deșeurilor textile din care să rezulte:
4. data în care s-a realizat colectarea și transportul la instalația de tratare;
5. punctele de colectare de unde s-a făcut colectarea;
6. cantitățile totale preluate de la populație;
7. cantitățile de deșeuri rezultate în urma tratării, pe sortimente;
8. cantitățile reciclate, valorificate energetic și depozitate.
9. Frecvența de colectare a deșeurilor textile provenite de la populație va fi lunară.

**CAPITOLUL VII. Transportarea**

1. Transportul tuturor fracțiilor de deșeuri gestionate prin infrastructura aferentă serviciului de salubrizare, în funcție de tipul acestora, se efectuează exclusiv de către operatorul serviciului de salubrizare. Acesta are obligația de a utiliza autospeciale adecvate, acoperite și dotate cu sisteme automate pentru golirea recipientelor de colectare, care să prevină împrăștierea deșeurilor sau a prafului, emisia de noxe ori scurgerile de lichide în timpul transportului.
2. Autospecialele utilizate pentru transportul deșeurilor trebuie să fie într-o stare tehnică corespunzătoare circulației pe drumurile publice și să prezinte o bună etanșeitate, fără scurgeri de levigat sau alte lichide care pot polua mediul.
3. Vehiculele destinate transportului deșeurilor municipale trebuie să aibă un aspect îngrijit și să fie inscripționate vizibil cu sigla operatorului, pentru a asigura transparență și identificare ușoară.
4. Autospecialele trebuie să aibă dimensiuni și caracteristici adaptate condițiilor de drum, configurației urbanistice a localităților și particularităților arhitecturale ale clădirilor. De asemenea, acestea trebuie să fie dotate cu echipamente necesare intervenției în caz de accidente sau defecțiuni apărute pe parcursul transportului.
5. Personalul operativ care deservește autospecialele de transport trebuie să fie instruit corespunzător pentru a asigura desfășurarea activității în condiții de siguranță, să dețină toate documentele de transport necesare și să respecte obligația de a nu abandona deșeuri pe traseu.
6. Traseele de deplasare vor fi alese astfel încât să fie cât mai scurte, cu risc minim pentru sănătatea populației și a mediului. Acestea vor fi aprobate de autoritățile administrației publice locale. Pentru eficientizarea activității și reducerea distanțelor parcurse, vor fi utilizate stațiile de transfer disponibile.
7. Consiliile locale sau, după caz, asociațiile de dezvoltare intercomunitară stabilesc arterele și intervalele orare pentru colectarea deșeurilor municipale, cu prioritate în intervalul 22:00–6:00, pe trasee care beneficiază de iluminat public adecvat și în funcție de condițiile de trafic și acces la spațiile de colectare.
8. În vederea fluidizării traficului, reducerii costurilor și utilizării eficiente a parcului auto, autoritățile administrației publice locale vor analiza oportunitatea organizării colectării deșeurilor municipale exclusiv în intervalul orar 22:00–6:00, pentru operatorii economici și instituțiile publice care dispun de spații proprii de colectare.
9. Autospecialele trebuie întreținute în mod corespunzător scopului serviciului. Benele și containerele vehiculelor vor fi spălate de fiecare dată când se schimbă fracția deșeurilor colectate și vor fi dezinfectate săptămânal, atât la interior, cât și la exterior, conform specificațiilor tehnice ale producătorului sau normelor legale în vigoare. Aceste operațiuni vor fi realizate doar în spații special amenajate, dotate cu sisteme de colectare separată a apelor uzate provenite din spălare, care nu sunt conectate la rețeaua de canalizare a localității. Apele uzate rezultate vor fi transportate la stația de epurare a localității, în lipsa unei stații proprii de epurare.

**CAPITOLUL VIII. Colectarea deșeurilor în cazul lucrărilor planificare la infrastructura tehnico-edilitară**

1. În situația în care executarea unor lucrări planificate la infrastructura tehnico-edilitară împiedică utilizarea punctelor de colectare stabilite și/sau accesul autospecialelor pentru transportul deșeurilor municipale ori al altor tipuri de deșeuri, operatorul de salubrizare, în baza notificării transmise de autoritatea publice locale, are obligația de a informa utilizatorii afectați, cu cel puțin 5 (cinci) zile înainte, cu privire la: a) natura și durata intervenției; b) punctele de colectare temporare ce vor fi utilizate pe perioada desfășurării lucrărilor; c) programul de colectare aferent.
2. Pe toată durata afectării punctelor de colectare inițiale, operatorul are obligația să asigure dotarea corespunzătoare a punctelor de colectare temporare cu recipiente de colectare adecvate, în număr suficient, și să reducă, dacă este necesar, intervalul dintre două colectări succesive, astfel încât să fie prevenite acumulările excesive de deșeuri.
3. În cazul în care intervin fenomene meteorologice extreme sau alte intemperii care conduc la întreruperea parțială sau totală a serviciului de salubrizare, ori la imposibilitatea colectării cantităților contractate de la utilizatori, operatorul are obligația de a notifica această situație autorității administrației publice locale și utilizatorilor afectați, și va factura exclusiv pentru cantitățile de deșeuri colectate efectiv sau pentru serviciile prestate în mod real.

**CAPITOLUL IX.** **Colectarea și transportul deșeurilor provenite din locuințe, generate de activități de reamenajare și reabilitare interioară și/sau exterioară a acestora**

1. Deșeurile din construcții provenite din locuințe sunt deșeuri solide generate ca urmare a lucrărilor de reamenajare și reabilitare interioară și/sau exterioară a locuințelor aflate în proprietate individuală. Aceste deșeuri includ, în mod obișnuit, materiale precum beton, ceramică, cărămizi, țigle, materiale pe bază de ghips, lemn, sticlă, materiale plastice, metale, materiale de izolație și alte tipuri similare de deșeuri de construcții.
2. Colectarea acestor deșeuri se realizează prin grija deținătorului, iar transportul acestora se efectuează de către operatorul de salubrizare, în baza unui contract de prestări servicii, către instalații autorizate de concasare, sortare sau valorificare. În situația în care deșeurile nu pot fi valorificate, acestea vor fi transportate la depozite conforme.
3. Colectarea deșeurilor din construcții provenite din locuințe se face exclusiv în containere standardizate, prevăzute cu sistem de acoperire. Este interzisă abandonarea sau deversarea acestor deșeuri în recipientele ori containerele destinate colectării deșeurilor municipale.
4. Transportul deșeurilor din construcții provenite din locuințe se realizează în containerele în care s-a realizat colectarea sau în mijloace de transport prevăzute cu sistem de acoperire a încărcăturii, pentru a nu avea loc degajarea prafului sau împrăștierea acestora în timpul transportului.
5. În cazul deșeurilor din construcții provenite din locuințe prin a căror manipulare se degajă praf se vor lua măsurile necesare de umectare, astfel încât cantitatea de praf degajată în aer să fie sub concentrația admisă.
6. Deșeurile din construcții provenite din locuințe care sunt nepericuloase vor fi transportate la instalații de concasare și sortare. Prin excepție, în situațiile în care valorificarea acestora nu este posibilă din motive tehnice, ele pot fi eliminate în depozite conforme, cu respectarea cerințelor tehnologice privind depozitarea controlată.
7. Deșeurile rezultate din construcții, care conțin azbest, nu se amestecă cu celelalte deșeuri și vor fi colectate separat, în condiții care să împiedice dispersarea fibrelor de azbest. Personalul implicat în colectarea acestor deșeuri are obligația de a purta echipament individual de protecție, adecvat manipulării materialelor care conțin azbest.
8. Containerele utilizate pentru colectarea deșeurilor periculoase din construcții trebuie să fie marcate cu simboluri convenționale de avertizare pentru substanțe toxice și inscripționate vizibil cu mențiunea „PERICOL DE MOARTE”.
9. Deșeurile periculoase rezultate din construcții vor fi transportate și stocate temporar numai în spații special amenajate și autorizate în acest scop. Operațiunile de preluare, stocare temporară, tratare și eliminare a acestora se realizează în conformitate cu prevederile legii.
10. Este interzisă abandonarea și depozitarea deșeurilor din construcții și demolări pe domeniul public sau privat ~~al autorității administrației publice locale~~.

CAPITOLUL IX. Transferul deșeurilor municipale în stații de transfer, inclusiv transportul separat al deșeurilor reziduale la depozitele de deșeuri nepericuloase și/sau la instalațiile integrate de tratare, al deșeurilor de hârtie, metal, plastic și sticlă colectate separat la stațiile de sortare și al biodeșeurilor la instalațiile de compostare și/sau de digestie anaerobă

1. În vederea optimizării costurilor de transport se vor utiliza stații de transfer al deșeurilor, cu sau fără sistem de compactare.
2. Operatorii vor asigura transportul din stațiile de transfer către instalațiile de tratare a deșeurilor municipale colectate separat, fără amestecarea acestora.
3. Transportul deșeurilor din zona de colectare la stația de transfer se va face numai de către operatori autorizați de către Agenția de Mediu pentru activitatea de colectare separată și transport separat al deșeurilor municipale.
4. Deșeurile de sticlă colectate separat de la producătorii de deșeuri vor fi transportate de către operatorii de salubrizare la spațiile de stocare temporară, special amenajate în incinta stațiilor de transfer, în incinta instalațiilor de tratare a deșeurilor sau în incinta bazelor de lucru înființate de operatori.
5. Stocarea temporară în stațiile de transfer a deșeurilor biodegradabile și reziduale se face pentru maximum 24 ore.
6. Pentru transportul deșeurilor, în funcție de tipul acestora, se utilizează autovehicule destinate acestui scop, acoperite, care să nu permită împrăștierea deșeurilor sau a prafului, emanarea de noxe sau scurgeri de lichide în timpul transportului.
7. La stabilirea intervalului orar de transfer a deșeurilor se va avea în vedere intervalul orar de funcționare al instalațiilor de gestionare a deșeurilor de la destinație (stații de sortare; stații de tratare mecano-biologică; instalații integrate de tratare a deșeurilor; stații de compostare/digestie anaerobă, depozite ecologice).
8. Spațiile în care se desfășoară activitatea de transfer trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
9. Operatorii care au obligația de investiții constând în realizarea de stații de transfer se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
10. Operatorul stației de transfer va asigura:

a) evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) stocarea temporară separată, pe fluxuri, a deșeurilor recepționate;

d) evidența cantităților pe care le încredințează în vederea tratării, valorificării sau eliminării, precum și a sursei de generare;

e) transportul separat al deșeurilor colectate separat de către generatori și să nu se amestece aceste deșeuri;

f) să dețină toate documentele necesare de însoțire a deșeurilor transportate, din care să rezulte tipurile de deșeuri transportate, locul de încărcare, locul de destinație și, după caz, cantitatea de deșeuri transportate și codificarea acestora conform legii;

g) să nu se abandoneze deșeuri pe traseu.

CAPITOLUL X. Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică

1. Deșeurile de hârtie și carton, de plastic și metal colectate separat de la toți producătorii de deșeuri pe teritoriul unităților administrative-teritoriale arondate se transportă către stația de sortare numai de către operatorii autorizați de Agenția de Mediu, ce au contracte de delegare a gestiunii încheiate cu autoritățile administrației publice locale din unitățile administrative-teritoriale arondate sau cu asociația de dezvoltare intercomunitară sau, în cazul gestiunii directe, au decizie de dare în administrare a acestei activități,
2. Sortarea se realizează pe fracții de deșeuri, în funcție de cerințele de calitate solicitate de operatorii reciclatori.
3. Deșeurile de sticlă colectate separat de la producătorii de deșeuri vor fi transportate de către operatorii de salubrizare la spațiile de stocare temporară, special amenajate în incinta stațiilor de sortare.
4. Operatorii stațiilor de sortare asigură predarea către operatorii reciclatori a deșeurilor de sticlă colectate separat.
5. Spațiile în care se desfășoară activitatea de sortare trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
6. Operatorii care au obligația de investiții constând în realizarea de stații de sortare se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
7. Operatorii care asigură activitatea de sortare a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să dețină spații special amenajate pentru stocarea temporară a deșeurilor ce urmează a fi sortate, în condițiile prevăzute de legislația în vigoare;

d) să asigure valorificarea întregii cantități de deșeuri sortate, evitând formarea de stocuri;

e) să folosească, pentru sortarea deșeurilor, tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

f) să se îngrijească de valorificarea sau eliminarea reziduurilor rezultate din procesul de sortare a deșeurilor.

CAPITOLUL XI. Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică

1. În cadrul instalației de tratare aerobă a deșeurilor se tratează biodeșeurile colectate separat. Din tratarea deșeurilor rezultă compost care, în urma unei reprelucrări suplimentare necesare, este utilizat ca produs, material sau substanță reciclată pentru tratarea solului, cu beneficii pentru agricultură sau îmbunătățiri de ordin ecologic.
2. Spațiile în care se desfășoară activitatea de tratare aerobă trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
3. Operatorii care au obligația de investiții constând în realizarea de instalații de compostare se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
4. Operatorii care asigură activitatea de tratare aerobă a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să evite formarea de stocuri de deșeuri ce urmează să fie tratate biologic, de deșeuri rezultate în urma pretratării și tratării deșeurilor, precum și de produse rezultate în urma tratării deșeurilor (compost), care ar putea genera fenomene de poluare a mediului sau care prezintă riscuri de incendiu;

d) să folosească tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

e) să asigure transportul reziduurilor la depozitele de deșeuri și/sau la instalațiile de valorificare energetică;

f) să asigure evidența care permite stabilirea:

* 1. tipului și a cantităților de deșeuri încredințate în vederea valorificării;
  2. cantitatea și calitatea deșeurilor stabilizate din punct de vedere biologic;
  3. cantitatea de reziduuri, transportate pentru eliminare la depozitele de deșeuri și/sau la instalațiile de valorificare energetică.

CAPITOLUL XII. Tratarea anaerobă a biodeșeurilor colectate separat în instalații de digestie anaerobă, inclusiv transportul materialului semisolid igienizat și stabilizat la depozitele de deșeuri și/sau la instalațiile de valorificare energetică

1. În cadrul instalației de tratare anaerobă a deșeurilor se tratează biodeșeurile colectate separat. Din tratarea deșeurilor rezultă digestat care, în urma unei reprelucrări suplimentare necesare, este utilizat ca produs, material sau substanță reciclată pentru tratarea solului, cu beneficii pentru agricultură sau îmbunătățiri de ordin ecologic, precum și biogaz și combustibil derivat din deșeuri (RDF/SRF).
2. Biogazul rezultat din procesele de tratare biologică se captează și se dirijează spre instalații adecvate de tratare, în vederea obținerii de energie electrică utilizată pentru consumul propriu al instalației.
3. Spațiile în care se desfășoară activitatea de tratare anaerobă trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
4. Operatorii care au obligația de investiții constând în realizarea de instalații de digestie anaerobă se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
5. Operatorii care asigură activitatea de tratare anaerobă a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să evite formarea de stocuri de deșeuri ce urmează să fie tratate biologic, de deșeuri rezultate în urma pretratării și tratării deșeurilor, precum și de produse rezultate în urma tratării deșeurilor (compost/digestat), care ar putea genera fenomene de poluare a mediului sau care prezintă riscuri de incendiu;

d) să folosească tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

e) să asigure transportul reziduurilor la depozitele de deșeuri și/sau la instalațiile de valorificare energetică;

f) să asigure evidența care permite stabilirea:

* 1. tipului și a cantităților de deșeuri încredințate în vederea valorificării;
  2. cantitatea și calitatea deșeurilor stabilizate din punct de vedere biologic;
  3. cantitatea de reziduuri, transportate pentru eliminare la depozitele de deșeuri și/sau la instalațiile de valorificare energetică;
  4. cantitatea de combustibil derivat din deșeuri (RFD/SRF) cu potențial de valorificare energetică, încredințat operatorilor din industria cimentului sau ai incineratoarelor de deșeuri, dacă este cazul;
  5. nivelul producției de biogaz;
  6. nivelul producției de energie electrică.

CAPITOLUL XIII. Tratarea deșeurilor municipale cu potențial energetic în instalații de incinerare cu eficiență energetică ridicată, inclusiv transportul reziduurilor rezultate din incinerare la depozitele de deșeuri

1. În vederea predării deșeurilor municipale și a celor asimilabile acestora la instalațiile de incinerare în vederea neutralizării, operatorul trebuie să întocmească documentația necesară acceptării acestora în vederea tratării termice, în conformitate cu actele normative în vigoare.
2. Operatorul trebuie să determine masa fiecărei categorii de deșeuri, conform clasificării prevăzute în actele normative în vigoare, înainte să se accepte recepția deșeurilor în instalația de incinerare sau de coincinerare.
3. Pentru deșeurile primite trebuie cunoscute:

a) compoziția fizică și, în măsura posibilului, compoziția chimică a deșeurilor;

b) toate celelalte informații care permit să se aprecieze dacă sunt apte să suporte tratamentul de incinerare;

c) riscurile inerente deșeurilor, substanțele cu care ele nu pot fi amestecate și măsurile de precauție ce trebuie luate în momentul manipulării lor;

d) sursa de proveniență.

1. Spațiile în care se desfășoară activitatea de tratare a deșeurilor municipale cu potențial energetic în instalații de incinerare cu eficiență energetică ridicată trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
2. Operatorii care au obligația de investiții constând în realizarea de instalații de instalații de incinerare cu eficiență energetică ridicată se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.

CAPITOLUL XIV. Tratarea mecano-biologică a deșeurilor reziduale în instalațiile de tratare mecanobiologice sau, după caz, în instalațiile integrate de tratare, inclusiv transportul deșeurilor stabilizate biologic și al deșeurilor reziduale care nu mai pot fi valorificate la depozitele de deșeuri și al deșeurilor reziduale valorificabile energetic la instalațiile de valorificare energetică

1. În cadrul instalației de tratare mecano-biologică se primesc, în vederea tratării prin procedee mecanice și biologice, deșeuri reziduale colectate separat sau în amestec cu biodeșeuri.
2. Biodeșeurile colectate separat sunt acceptate la stațiile de tratare mecano-biologică numai dacă acestea sunt dotate cu celule special amenajate pentru producerea de compost.
3. Deșeurile reciclabile care sunt recuperate în urma procesului de separare vor fi colectate, stocate temporar și transportate spre instalațiile de valorificare.
4. Echipamentele de tratare mecanică se operează astfel încât să se separe mecanic componenta biodegradabilă din deșeurile municipale de materialele care nu pot fi tratate biologic sau care se descompun greu, inclusiv de metalele feroase și neferoase cu potențial de valorificare.
5. Instalațiile de tratare biologică se operează astfel încât din componenta biodegradabilă să se obțină compost și/sau o fracție biostabilizată/biouscată, inertizată din punct de vedere biologic, ce poate fi utilizată ca material pentru rambleiere sau acoperirea depozitului ori transportată la depozitul conform.
6. Fracția biostabilizată/biouscată rezultată din procesul de tratare biologică poate fi pregătită și transformată prin procedee ulterioare de tratare mecanică în combustibil derivat din deșeuri (RFD/SRF) cu potențial de valorificare energetică, în industria cimentului sau în cadrul incineratoarelor de deșeuri.
7. Biogazul rezultat din procesele de tratare biologică se captează și se dirijează spre instalații adecvate de tratare și neutralizare.
8. Spațiile în care se desfășoară activitatea de tratare mecano-biologică trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
9. Operatorii care au obligația de investiții constând în realizarea de instalații de tratare mecano-biologică se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
10. Operatorii care asigură activitatea de tratare mecano-biologică a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să evite formarea de stocuri de deșeuri ce urmează să fie tratate biologic, de deșeuri rezultate în urma pretratării și tratării deșeurilor, precum și de produse rezultate în urma tratării deșeurilor, care ar putea genera fenomene de poluare a mediului sau care prezintă riscuri de incendiu;

d) să folosească tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

e) să asigure transportul reziduurilor la depozitele de deșeuri și/sau la instalațiile de valorificare energetică;

f) să asigure evidența care permite stabilirea:

* 1. tipului și a cantităților de deșeuri încredințate în vederea valorificării;
  2. cantitatea și calitatea deșeurilor stabilizate din punct de vedere biologic;
  3. cantitatea de reziduuri, transportate pentru eliminare la depozitele de deșeuri și/sau la instalațiile de valorificare energetică;
  4. cantitatea de combustibil derivat din deșeuri (RFD/SRF) cu potențial de valorificare energetică, încredințat operatorilor din industria cimentului sau ai incineratoarelor de deșeuri, încredințat, dacă este cazul;
  5. nivelul producției de biogaz.

CAPITOLUL XV. Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase

1. Depozitarea deșeurilor municipale este permisă numai în depozite amenajate conform legislației și normelor tehnice în vigoare și numai după obținerea licențelor, acordurilor, avizelor și autorizațiilor emise de autoritățile competente.
2. Amplasarea și înființarea unui depozit de deșeuri, precum și a altor instalații de eliminare se fac ținând seama de prevederile Programului naționale de gestionare a deșeurilor, precum și de planurile de gestionare a deșeurilor la nivel regional, după caz, cu luarea în considerare a oricărei modificări sau completări ulterioare.
3. Spațiile în care se desfășoară activitatea de depozitare trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.
4. Operatorii care au obligația de investiții în cadrul depozitelor de deșeuri municipale se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.
5. La depozitare vor fi îndeplinite următoarele condiții:

a) prevederea și respectarea metodelor și tehnicilor adecvate de acoperire și asigurare a deșeurilor prevăzute în manualul de operare și în prevederile legale aplicabile;

b) în cursul operațiunilor de depozitare, autovehiculele de transport al deșeurilor vor circula numai pe drumurile amenajate interioare ale depozitului. Dacă accesul autovehiculelor de transport pe suprafața deșeurilor nu poate fi evitat în mod temporar, se asigură condiții de spălare și dezinfectare a exteriorului autovehiculelor la ieșirea din depozit;

c) pe perioada exploatării depozitului se aplică măsuri de combatere a insectelor și rozătoarelor prin dezinsecție și deratizare;

d) organizarea depozitului va asigura protecția sănătății populației în general, protecția sănătății personalului și protecția mediului; se acordă atenție deosebită împrejmuirii și perdelelor de protecție.

1. Depozitarea deșeurilor se face exclusiv în depozitele amplasate, construite, exploatate și monitorizate, conform prevederilor *Hotărârii de Guvern nr. 939/2023  pentru aprobarea Regulamentului privind depozitarea deșeurilor*
2. În depozitele pentru deșeuri nepericuloase pot fi depozitate reziduurile care au rezultat în urma proceselor de tratare și de incinerare, precum și deșeurile pentru care tratarea nu contribuie la reducerea cantității acestora sau a pericolelor pe care le prezintă pentru sănătatea umană ori pentru mediu și nici nu pot fi valorificate.
3. Depozitele pentru deșeuri inerte pot fi utilizate doar pentru depozitarea acestui tip de deșeuri.
4. Pentru a putea fi depozitate, deșeurile trebuie să îndeplinească condițiile necesare acceptării acestora în depozitele autorizate. Condițiile de acceptare se stabilesc de operatorul care administrează depozitul, în conformitate cu dispozițiile actelor normative în vigoare.
5. Operatorii care administrează depozitele de deșeuri trebuie să stabilească criteriile de acceptare a deșeurilor într-o anumită categorie de depozit pe baza prevederilor legislative și a analizei:

a) măsurilor necesare pentru protecția mediului și în special a apelor subterane și a apelor de suprafață;

b) asigurării funcționării sistemelor de protecție a mediului, în special cele de impermeabilizare și de tratare a levigatului;

c) protejării proceselor avute în vedere pentru stabilizarea deșeurilor în interiorul depozitului;

d) protecției împotriva pericolelor pentru sănătatea umană.

1. Cheltuielile cu deschiderea, exploatarea, precum și cele estimate pentru închidere și operațiile post- închidere și postmonitorizare pentru o perioadă de minimum 30 de ani sunt acoperite de tariful practicat de operator pentru depozitarea tipurilor de deșeuri autorizate a fi depozitate.
2. În vederea depozitării deșeurilor la depozitele autorizate, operatorul care prestează activitatea de transport a deșeurilor trebuie să aibă documentele necesare din care să reiasă că deșeurile respective pot fi acceptate pentru depozitare în conformitate cu condițiile stabilite de operatorul care administrează depozitul de deșeuri și că deșeurile respective îndeplinesc criteriile de acceptare stabilite în prezentul regulament-cadru și în actele cu caracter normativ în vigoare.
3. Se interzice amestecarea deșeurilor în scopul de a satisface criteriile de acceptare la o anumită clasă de depozitare.

**CAPITOLUL XVI. Finanțarea serviciului de salubrizare și a serviciilor conexe serviciului de salubrizare**

1. Finanțarea cheltuielilor de funcționare, reabilitare și dezvoltare a serviciului de salubrizare și a cheltuielilor de investiții pentru realizarea infrastructurii aferente acestuia se face cu respectarea legislației în vigoare privind finanțele publice locale, în ceea ce privește inițierea, fundamentarea, promovarea și aprobarea investițiilor publice, a principiilor prevăzute la art. 24 din Legea nr. 234/2021, precum și a următoarelor principii:
2. recuperarea integrală de către operatori, prin tarife, taxe de salubrizare sau după caz, subvenții de la bugetul local, a costurilor de operare și a investițiilor pentru înființarea, reabilitarea și dezvoltarea sistemelor de salubrizare;
3. menținerea echilibrului contractual.
4. Pentru asigurarea finanțării serviciului de salubrizare, utilizatorii achită contravaloarea serviciului prin:
5. tarife, în cazul prestațiilor de care beneficiază individual, pe bază de contract de prestare a serviciului de salubrizare;
6. taxe de salubrizare, în cazul prestațiilor de care beneficiază individual fără contract;
7. taxe și impozite locale, în cazul prestațiilor efectuate în beneficiul întregii comunități locale, pe căile publice și/sau pe spațiile din domeniul public și privat al unității administrativ-teritoriale. Plata contravalorii prestațiilor se face pe baza facturilor emise de către operator, la tarifele aprobate de autoritatea publică locală a unității sau, după caz, de adunarea generală a asociației de dezvoltare intercomunitară și fundamentate de operator, în conformitate cu normele metodologice elaborate și aprobate de Guvern.
8. În modalitatea de plată a contravalorii serviciului de salubrizare prin taxă, autoritatea publică locală poate aproba un nivel mai mare al taxei pentru utilizatorii casnici și noncasnici cu până la 15%, în vederea acoperirii costurilor de administrare a taxei de salubrizare.
9. Atât în modalitatea de plată a contravalorii serviciului de salubrizare prin tarif, cât și în modalitatea de plată a contravalorii serviciului de salubrizare prin taxă, utilizatorii casnici și noncasnici care nu asigură colectarea separată a deșeurilor municipale vor plăti un tarif/taxă pentru separarea incorectă a deșeurilor municipale la un nivel de până la 2 ori mai mare decât nivelul rezultat din tarifele cumulate pentru gestionarea deșeurilor municipale. Procedura de aplicare a tarifului/taxei de salubrizare pentru separarea incorectă a deșeurilor municipale este prevăzută în Regulamentul serviciilor.
10. În modalitatea de plată a contravalorii serviciului de salubrizare prin tarif, utilizatorii casnici și noncasnici care beneficiază individual de prestarea serviciului de salubrizare fără contract încheiat cu operatorul vor plăti o taxă de salubrizare de până la de 3 ori mai mare decât nivelul rezultat din tarifele cumulate pentru gestionarea deșeurilor municipale aplicat utilizatorilor cu contract.
11. Finanțarea serviciilor conexe serviciilor de salubrizare se realizează pe baza tarifelor de gestionare a serviciilor:
12. tariful pentru gestionarea deșeurilor provenite din locuințe, generate de activități de reamenajare și reabilitare interioară și/sau exterioară a acestora, la solicitarea utilizatorilor casnici. Tariful se exprimă în lei/mc și este fundamentat de operator pe baza unei fișe de fundamentare și a memoriului tehnico-economic justificativ. Factura se emite către utilizatorii serviciului;
13. tariful pentru gestionarea deșeurilor voluminoase, inclusiv saltelele și mobila, colectate la solicitarea utilizatorilor. Tariful se exprimă în lei/mc și este echivalent cu tariful distinct de gestionare a deșeurilor reziduale, mai puțin contribuția pentru economia circulară, care se facturează separat pe factura către utilizatorii serviciului;
14. tariful pentru gestionarea deșeurilor reciclabile provenite de la evenimentele publice, la solicitarea organizatorilor. Tariful se exprimă în lei/tonă și este fundamentat de operator pe baza unei fișe de fundamentare și a memoriului tehnico-economic justificativ. Factura se emite către organizatorul evenimentului public;
15. tariful pentru gestionarea deșeurilor reziduale provenite de la evenimentele publice, la solicitarea organizatorilor. Tariful se exprimă în lei/tonă și este fundamentat de operator pe baza unei fișe de fundamentare și a memoriului tehnico-economic justificativ. Factura se emite către organizatorul evenimentului public;
16. tariful pentru gestionarea deșeurilor municipale abandonate. Tariful se exprimă în lei/tonă și este fundamentat de operator pe baza unei fișe de fundamentare și a memoriului tehnico-economic justificativ. Factura se emite către autoritatea publică locală a unității administrativ-teritoriale;
17. tariful pentru gestionarea deșeurilor abandonate provenite de la lucrări de construcții. Tariful se exprimă în lei/mc și este fundamentat de operator pe baza unei fișe de fundamentare și a memoriului tehnico-economic justificativ. Factura se emite către autoritatea publică locală a unității administrativ-teritoriale.
18. Metodologia de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare respectă prevederile din normele metodologice elaborate și aprobate de Ministerul Mediului.
19. Tarifele pe care operatorii au dreptul să le practice la data începerii prestării activității/activităților de salubrizare se stabilesc:
20. la nivelul tarifelor aprobate de către autoritatea publică locală a unității administrativ-teritoriale sau, după caz, de către adunarea generală a asociației de dezvoltare intercomunitară, în baza fișei de fundamentare pentru stabilirea tarifelor la activitățile specifice serviciului de salubrizare întocmită de către operatori, în conformitate cu normele metodologice elaborate și aprobate de Ministerul Mediului, în cazul gestiunii directe;
21. la nivelul tarifului/tarifelor din oferta desemnată câștigătoare în cadrul procedurii competitive de atribuire a contractului de delegare a gestiunii conform criteriului de atribuire și/sau a factorilor de evaluare sau, după caz, în cadrul unei proceduri de negociere fără publicarea prealabilă a unui anunț de participare, în baza fișei de fundamentare pentru stabilirea tarifelor la activitățile specifice serviciului de salubrizare întocmită de către operator, în conformitate cu normele metodologice elaborate și aprobate de Ministerul Mediului, în cazul gestiunii delegate. Tarifele prevăzute la prezenta literă nu se supun aprobării autorităților deliberative ale unității administrativ-teritoriale sau, după caz, adunării generale a asociației de dezvoltare intercomunitară.
22. Aplicarea de către operatori de tarife neaprobate sau mai mari decât cele aprobate este interzisă, iar sumele încasate necuvenit se restituie către bugetele locale sau către utilizatorii de la care au fost încasate.
23. Modalitatea de plată a serviciului de salubrizare de către utilizatori se stabilește pentru fiecare unitate administrativ-teritorială de nivelul întâi, în parte, prin decizia autorității publice locale a respectivei unități administrativ-teritoriale.
24. Prin excepție de la prevederile pct. 161, modalitatea de plată a serviciului de salubrizare de către utilizatori se poate stabili pentru toate unitățile administrativ-teritoriale dintr-o anumită zonă de colectare din cadrul sistemelor de management integrat al deșeurilor, prin decizia adunării generale ale asociațiilor de dezvoltare intercomunitară, adoptate, în condițiile legii, de membrii asociați care alcătuiesc respectiva zonă de colectare.
25. În conformitate cu prevederile Legii privind salubrizarea, sumele aferente gestionării deșeurilor de ambalaje municipale încasate de către unitățile administrativ teritoriale sau de către asociațiile de dezvoltare intercomunitară, după caz, de la organizațiile care implementează obligațiile privind răspunderea extinsă a producătorilor vor fi reflectate în reducerea facturii sau, după caz, a taxei de salubrizare plătite de utilizatorii casnici și se vor utiliza exclusiv în scopurile pentru care sunt destinate.
26. Autoritățile administrației publice locale au competențe exclusive să calculeze și să aprobe valoarea reducerii facturii utilizatorilor casnici sau, după caz, valoarea reducerii taxei de salubrizare plătite de utilizatorii casnici, în funcție de sumele încasate de la AIREP (Asociațiile care Implementează obligațiile privind Răspunderea Extinsă a Producătorului).
27. Dispozițiile prevăzute la pct.164 se aplică în mod corespunzător și de către asociațiile de dezvoltare intercomunitară la calcularea și aprobarea valorii reducerii facturii pentru utilizatorii casnici, în cazul plății contravalorii serviciului prin tarif.
28. În conformitate cu prevederile Legii privind salubrizarea, veniturile realizate de operatori din vânzarea și/sau valorificarea deșeurilor nu se virează autorității administrației publice locale sau, după caz, asociației de dezvoltare intercomunitară și se rețin de către operatori în vederea acoperirii diferenței de tarif dintre tariful activității corespunzător cheltuielilor totale de operare și tariful de facturare aprobat.
29. Veniturile realizate de operatori din vânzarea și/sau valorificarea deșeurilor vor fi reflectate în tariful de facturare prevăzut în factura pentru utilizatorii casnici sau, după caz, în reducerea taxei de salubrizare plătite de utilizatorii casnici.
30. În funcție de fluctuația prețurilor de vânzare a deșeurilor cu valoare de piață și/sau a prețurilor de valorificare a materialelor obținute din tratarea deșeurilor, unitățile administrativ teritoriale sau asociațiile de dezvoltare intercomunitară, după caz, procedează, ori de câte ori este necesar, la recalcularea cuantumului de reducere a tarifului activității și la aprobarea unui nou nivel al tarifului de facturare, astfel încât să asigure menținerea echilibrului contractual.

CAPITOLUL XVII. Măturatul, spălatul, stropirea și întreținerea drumurilor publice

1. Operațiunile de măturat manual și mecanizat, curățare și răzuire a rigolelor (canalelor pentru apa pluvială), spălare, stropire și întreținere a drumurilor publice se realizează în scopul păstrării unui aspect salubru al domeniului public.
2. În vederea reducerii riscului de îmbolnăvire a populației ca urmare a acțiunii patogene a microorganismelor existente în praful stradal, consiliile locale, sau asociațiile de dezvoltare intercomunitară, după caz, vor stabili intervalul orar de efectuare a operațiunilor de stropire, măturare și spălare a drumurilor publice. Intervalul orar și ordinea de prioritate vor fi alese astfel încât să se evite intervalele orare în care se produc aglomerații umane în zonele în care se efectuează aceste activități. De regulă, intervalul orar recomandat pentru efectuarea operațiunilor de stropire, măturare și spălare va fi între orele 22,00-6,00 pe arterele care au sistem de iluminat public corespunzător.
3. Prin excepție de la prevederile pct.170 manipulările de stropire și spălare nu se realizează în acele zile în care plouă pe toată perioada zilei.
4. Arterele de circulație, zilele din cursul săptămânii și numărul de treceri în ziua respectivă pe/în care se execută activitatea de stropit, măturat și spălat sunt cele cuprinse în caietul de sarcini al serviciului.
5. Măturatul se efectuează pe o lățime de minimum 2 metri de la bordură sau de la rigola centrală, astfel încât cantitatea de praf care se poate ridica în aer ca urmare a deplasării autovehiculelor sau acțiunii vântului să nu depășească concentrația de pulberi admisă prin normele în vigoare.
6. Pentru evitarea formării prafului și pentru crearea unui climat citadin (plăcut) igienic, operația de măturare va fi precedată de stropirea carosabilului sau a trotuarelor cu apă, dacă praful nu este umectat ca urmare a condițiilor naturale sau dacă temperatura exterioară, în zona măturată, nu este mai mică decât cea de îngheț.
7. În cazul efectuării unor lucrări edilitare în carosabil/pe trotuare, pe o stradă/un tronson de stradă pe care nu se întrerupe total circulația auto, operatorul de salubrizare este obligat să efectueze numai operațiile de salubrizare manuală și întreținere, pe perioada când se efectuează aceste lucrări edilitare.
8. În cazul efectuării unor lucrări edilitare în carosabil/pe trotuare pe o stradă/un tronson de stradă pe care se întrerupe total circulația auto, operatorul de salubrizare nu va efectua operațiile de salubrizare stradală pe perioada când se efectuează aceste lucrări edilitare. Menținerea stării de salubritate a străzii/tronsonului de stradă cade în sarcina constructorului.
9. Autoritățile administrațiilor publice locale, prin administratorii rețelelor stradale din localitate, au obligativitatea ca la predarea amplasamentului către constructor să invite și reprezentantul operatorului de salubrizare stradală care acționează pe artera ce va fi supusă lucrărilor edilitare în carosabil/trotuare.
10. Măturatul manual se aplică pe carosabil, pe trotuare, în piețe și în hale de desfacere a produselor agroalimentare, în locuri de parcare sau pe suprafețe anexe ale spațiilor de circulație, de odihnă ori de agrement în toate cazurile în care nu se poate realiza măturatul mecanic.
11. Întreținerea curățeniei străzilor în timpul zilei se efectuează pe toată durata zilei și cuprinde operațiunile de măturat stradal, al spațiilor verzi stradale, al spațiilor de agrement și odihnă, al parcărilor, precum și colectarea și îndepărtarea obiectelor aruncate pe jos sau în coșurile de gunoi și în scrumiere, în scopul păstrării unui aspect salubru al domeniului public.
12. Operațiunea de măturat mecanizat se efectuează pe toată perioada anului, cu excepția perioadei în care se efectuează curățatul zăpezii sau în care temperatura exterioară este sub cea de îngheț.
13. Colectarea reziduurilor stradale rezultate din activitatea de măturat manual se va face în recipiente acoperite, amplasate în condiții salubre, în spații special amenajate, și se vor transporta cu mijloace de transport adecvate.
14. Se interzice depozitarea temporară a reziduurilor stradale, între momentul colectării și cel al transportului, direct pe sol sau în saci depuși pe trotuare, scuaruri, spații verzi ori altele asemenea.
15. Deșeurile reziduurile stradale rezultate din activitatea de măturat, dacă nu au fost amestecate cu deșeurile municipale, pot fi transportate direct la depozitul de deșeuri, fără a fi necesară efectuarea operației de sortare.
16. Perioada de realizare a stropitului este, de regulă, de la 1 aprilie până la 1 octombrie, perioadă ce poate fi modificată de autoritatea publică locală sau de asociația de dezvoltare intercomunitară, în funcție de condițiile meteorologice concrete.
17. Este interzisă efectuarea operațiilor de stropire și spălare în perioada în care, conform prognozei meteorologice, este posibilă formarea poleiului.
18. La executarea operației de stropire se va avea în vedere să nu fie afectați pietonii, autovehiculele, vitrinele, mobilierul stradal, panourile publicitare din zona în care acționează utilajul ce realizează operațiunea.
19. Operațiunea de spălare se execută atât pe partea carosabilă, cât și pe trotuare, după terminarea operației de măturare și curățare a rigolelor.
20. Spălatul se realizează cu jet de apă cu presiune ridicată, fiind interzis spălatul cu furtunul racordat la hidranții stradali sau la autocisternele care nu sunt prevăzute cu instalațiile necesare să realizeze presiunea prescrisă.
21. Operațiunea de spălare se execută în tot timpul anului, în funcție de condițiile meteorologice concrete și la o temperatură exterioară de cel puțin 7°C.
22. Este interzisă operația de spălare sau stropire în anotimpul călduros, în intervalul orar 13,00-17,00, dacă indicele de confort termic depășește pragul valoric de 75 de unități.
23. Pentru asigurarea condițiilor prevăzute la pct.184 și pentru planificarea operațiilor de stropire și spălare, operatorii de salubrizare vor întreprinde toate măsurile necesare ca în perioada de vară să cunoască valoarea indicelui de confort la ora 12,00 și prognoza pentru perioada imediat următoare de două zile de la Serviciul Hidrometeorologic de Stat.
24. Operatorul are obligația să anunțe autoritatea publică locală sau asociația de dezvoltare intercomunitară, după caz, despre toate situațiile în care este împiedicată realizarea operațiilor de spălare, stropire sau măturare.
25. Curățatul rigolelor se realizează anterior sau concomitent cu operația de măturare. Răzuirea rigolelor de pământ se realizează cu frecvența stabilită în caietul de sarcini, dar nu mai puțin de o dată pe lună.
26. Lățimea medie pe care se aplică curățarea rigolelor este de 0,75 m, măsurată de la bordură spre axul median al străzii.
27. Pentru realizarea operațiunii de stropire sau spălare se utilizează numai apă industrială luată din punctele indicate de operatorul serviciului de alimentare cu apă și de canalizare al localității sau din apele de suprafață sau de adâncime, cu aprobarea autorității administrației publice locale, pe baza autorizații de folosire specială a apei.
28. În cazul în care din considerente tehnico-economice nu se poate utiliza apa industrială, se poate folosi și apă prelevată de la hidranții stradali, cu acordul operatorului serviciului de alimentare cu apă și de canalizare.
29. În toate situațiile, alimentarea cu apă industrială sau potabilă se realizează pe baza unui contract încheiat cu operatorul serviciului de alimentare cu apă și de canalizare.
30. Substanțele utilizate în procesul de spălare trebuie să fie aprobate de autoritatea publică locală.

CAPITOLUL XVIII. Curățarea și transportul zăpezii de pe drumurile publice și menținerea în funcțiune a acestora pe timp de polei sau de îngheț

1. Operatorul care prestează activitatea de curățare și de transport al zăpezii își va organiza sistemul de informare și control asupra stării drumurilor, precum și a modului de pregătire și acționare pe timp de iarnă.
2. Pentru asigurarea circulației rutiere și pietonale în condiții de siguranță în timpul iernii, operatorul va întocmi anual un program comun de acțiune cu autoritățile administrației publice locale, până la 1 octombrie, pentru acțiunile necesare privind deszăpezirea, prevenirea și combaterea poleiului, care va cuprinde măsuri:

a) pregătitoare;

b) de prevenire a înzăpezirii și măsuri de deszăpezire;

c) de prevenire și combatere a poleiului.

1. Autoritatea publică locală, împreună cu operatorul, va lua măsurile de organizare a intervențiilor pe timp de iarnă, care constau în:

a) stabilirea nivelurilor de prioritate de intervenție pe străzile din cadrul localității și dotarea necesară deszăpezirii pe timp de iarnă;

b) organizarea unităților operative de acțiune;

c) întocmirea programului de pregătire și acțiune operativă în timpul iernii.

1. La nivelul unităților administrativ-teritoriale se va întocmi anual, până la data de 1 noiembrie, programul de pregătire și acțiune operativă în timpul iernii, care va cuprinde cel puțin:

a) centralizatorul materialelor antiderapante, al carburanților și lubrifianților;

b) centralizatorul utilajelor și mijloacelor de deszăpezire, combatere polei și încărcare a zăpezii;

c) lista străzilor și a tronsoanelor de străzi pe care se va acționa;

d) lista străzilor și a tronsoanelor de străzi pe care se va acționa cu prioritate;

e) lista străzilor pe care se află obiective sociale (creșe, grădinițe, cămine de bătrâni, stații de salvare, spitale, unități de învățământ);

f) lista mijloacelor de comunicare;

g) lista persoanelor responsabile de îndeplinirea programului, cu adresa și numerele de telefon de la serviciu și de acasă;

h) lista mobilierului stradal, cu precizarea localizării capacelor căminelor de canalizare și a gurilor de scurgere;

i) lista stațiilor și refugiilor de transport în comun;

j) lista locațiilor de depozitare a zăpezii;

k) dispunerea spațiilor pentru adunarea și odihna personalului.

1. Operațiunile de curățare și transport al zăpezii și de acționare cu materiale antiderapante se realizează obligatoriu pe străzile sau tronsoanele de străzi în pantă, poduri, pe străzile sau tronsoanele de străzi situate de-a lungul lacurilor și al cursurilor de apă.
2. Îndepărtarea zăpezii se va realiza atât manual, cât și mecanizat, în funcție de condițiile specifice din teren.
3. Îndepărtarea zăpezii manual se efectuează atât ziua, cât și noaptea, în funcție de necesități, cu respectarea instrucțiunilor de securitate și sănătate a muncii.
4. Operatorii serviciului de salubrizare vor avea convenții încheiate cu Serviciul Hidrometeorologic de Stat, pentru a cunoaște zilnic prognoza pentru următoarele 3 zile privind evoluția temperaturii nocturne și diurne și a cantităților de precipitații sub formă de zăpadă.
5. În funcție de prognoza meteorologică primită, operatorul va acționa preventiv pentru preîntâmpinarea depunerii stratului de zăpadă și a formării poleiului.
6. În cazul depunerii stratului de zăpadă și formării gheții, arterele de circulație a mijloacelor de transport public, spațiile destinate traversării pietonale a străzilor, trotuarele din dreptul stațiilor mijloacelor de transport public, căile de acces la instituțiile publice, și unitățile de alimentație publică trebuie să fie practicabile în termen de maximum 4 ore de la încetarea ninsorii.
7. În cazul unor ninsori abundente sau care au o durată de timp mai mare de 12 ore se va interveni cu utilajele de deszăpezire pentru degajarea cu prioritate a străzilor pe care circulă mijloacele de transport public.
8. Acțiunea de deszăpezire trebuie să continue până la degajarea tuturor străzilor și aleilor din cadrul localității.
9. Odată cu îndepărtarea zăpezii de pe drumul public se vor degaja atât rigolele, cât și gurile de scurgere, astfel încât în urma topirii zăpezii apa rezultată să se scurgă în sistemul de canalizare / pluvial.
10. Autoritățile administrației publice locale sau asociațiile de dezvoltare intercomunitară, după caz, trebuie să stabilească locurile de depozitare sau de descărcare a zăpezii care a rezultat în urma îndepărtării acesteia de pe străzile pe care s-a acționat manual sau mecanizat.
11. Locurile de depozitare vor fi amenajate astfel încât:

a) să nu permită infiltrarea apei rezultate din topire în sol;

b) suprafața depozitului să fie suficient de mare pentru a permite depozitarea întregii cantități de zăpadă provenite din aria de deservire aferentă;

c) dimensionarea să se realizeze pentru 50% din cantitatea medie multianuală de zăpadă, comunicată de Serviciul Hidrometeorologic de Stat pentru localitatea respectivă, căzută pe suprafața pentru care se realizează operația de deszăpezire, corelată cu unghiul taluzului natural pentru zăpada depozitată;

d) să fie prevăzute cu sistem de colectare a apei provenite din topire și de deversare a acesteia numai în rețeaua de canalizare a localității, în punctele avizate de operatorul serviciului de alimentare cu apă și de canalizare.

1. Zăpada rezultată din activitatea de deszăpezire poate fi descărcată în căminele de canalizare avizate în prealabil de operatorul serviciului de alimentare cu apă și de canalizare.
2. Se interzice depozitarea zăpezii pe trotuare, în intersecții, pe spații verzi.
3. Încărcarea, transportul, descărcarea și depozitarea zăpezii și a gheții acesteia trebuie să se realizeze în maximum 12 ore de la terminarea activității de deszăpezire.
4. Consiliile locale sau asociațiile de dezvoltare intercomunitară, după caz, pot stabili și alte intervale de timp în care operatorul trebuie să asigure deszăpezirea, în funcție de importanța străzilor, abundența cantității de zăpadă, dotarea cu mijloace tehnice și umane etc., dar nu mai mult de 24 de ore.
5. Transportul, depozitarea și descărcarea zăpezii și a gheții formate pe carosabil se realizează concomitent cu operația de deszăpezire.
6. Autoritățile administrației publice locale ale unităților administrativ-teritoriale sau asociațiile de dezvoltare intercomunitară iau măsuri pentru prevenirea și combaterea poleiului și înzăpezirii străzilor din cadrul localității/localităților, pe toată perioada iernii, și de apărare a lor împotriva degradării, în perioada de dezgheț.
7. Împrăștierea substanțelor chimice, în cazul în care prognoza meteorologică sau mijloacele de detectare locală indică posibilitatea apariției poleiului, a gheții și în perioada în care se înregistrează variații de temperatură care conduc la topirea zăpezii/gheții urmată în perioada imediat următoare de îngheț, se realizează în maximum 3 ore de la avertizare.
8. Combaterea poleiului se face utilizând atât materiale antiderapante, cât și substanțe chimici în amestecuri omogene, iar împrăștierea acestora se realizează cât mai uniform pe suprafața părții carosabile.
9. Utilizarea clorurii de sodiu numai în amestec cu inhibitori de coroziune se utilizează în cazul în care temperatura nu scade sub -10°C. Pentru temperaturi mai scăzute se va utiliza clorura de calciu sau alte substanțe chimice care au un grad de coroziune redusă.
10. Utilizarea clorurii de sodiu fără ca aceasta să fie amestecată cu inhibitori de coroziune sau împreună cu nisip sau alte materiale care prin acțiunea de împrăștiere pot produce deteriorări prin acțiunea abrazivă ori prin lovire și/sau înfundare a canalizării stradale este interzisă.
11. Substanțele utilizate pentru prevenirea depunerii zăpezii, împotriva înghețului și pentru combaterea formării poleiului vor fi aprobate de autoritatea publică locală sau asociația de dezvoltare intercomunitară.
12. Autoritățile administrației publice locale, asociațiile de dezvoltare intercomunitară sau operatorul au obligația să anunțe prin posturile de radio locale starea străzilor, locurile în care traficul este îngreunat ca urmare a lucrărilor de curățare și transport al zăpezii, străzile pe care s-a format poleiul, precum și orice alte informații legate de activitatea de deszăpezire sau de combatere a poleiului, necesare asigurării unei circulații în siguranță a pietonilor, a mijloacelor de transport public, a autovehiculelor care asigură aprovizionarea și a celorlalte autovehicule.

CAPITOLUL XIX. Dezinsecția, dezinfecția și deratizarea

1. Autoritățile administrației publice locale, instituțiile publice, operatorii economici, cetățenii cu gospodării individuale și asociațiile de proprietari/locatari au obligația de a asigura executarea tratamentelor pentru combaterea artropodelor și rozătoarelor purtătoare de maladii transmisibile și/sau generatoare de disconfort din spațiile pe care le dețin cu orice titlu.
2. În vederea realizării unor tratamente eficiente de dezinsecție și deratizare, operatorul împreună cu autoritatea publică locală întocmește, anual, un program unitar de acțiune de combatere a vectorilor, care va cuprinde:

a) tipul de vectori supuși tratamentului;

b) perioadele de execuție;

c) obiectivele la care se aplică tratamentele.

(2) Perioada de execuție a tratamentelor se decalează de comun acord cu autoritatea publică locală, în cazul în care se înregistrează condiții meteo nefavorabile.

(3) Obiectivele din programul unitar de acțiune la care se aplică tratamentele sunt:

a) spațiile deschise din domeniul public și privat al localității;

b) spațiile deschise ale persoanelor fizice și juridice, în cazul tratamentelor de dezinsecție care se execută de pe aliniamentul stradal, adiacent acestor spații, cu utilaje adecvate;

c) spațiile comune închise ale clădirilor persoanelor fizice și persoanelor juridice (casa scării, subsol și alte asemenea);

d) căminele și canalele aferente rețelelor tehnico-edilitare.

1. Toate persoanele fizice și juridice din unitatea administrativ-teritorială au obligația să asigure, în perioada de execuție a tratamentelor, accesul la obiectivele din programul unitar de acțiune aflate în administrarea/proprietatea acestora.
2. Plata operațiunilor de dezinsecție și deratizare pentru tratamentele executate la obiectivele prevăzute în programul unitar de acțiune se face în baza documentelor de lucru confirmate de către:
3. reprezentanții autorității administrației publice locale pentru spațiile deschise din domeniul public și privat al unității administrativ-teritoriale;
4. reprezentanții autorității administrației publice locale pentru spațiile deschise din proprietatea privată a persoanelor fizice și juridice, în cazul în care tratamentele de dezinsecție pentru combaterea țânțarilor se execută de pe aliniamentul stradal al căilor publice cu utilaje de mare capacitate generatoare de ceață rece sau caldă montate pe autovehicule;
5. reprezentanții instituțiilor publice din subordinea autorităților administrației publice locale pentru spațiile comune închise ale clădirilor acestora; în cazul în care nu este posibilă prezența unui reprezentant al instituției publice, documentul de lucru se confirmă obligatoriu de către reprezentantul autorității administrației publice locale;
6. persoanele fizice, reprezentanții persoanelor juridice sau reprezentanții asociațiilor de proprietari/locatari, pentru spațiile comune închise ale clădirilor acestora; în cazul în care nu este posibilă prezența unui reprezentant al asociației de proprietari, documentul de lucru se confirmă obligatoriu de către reprezentantul autorității administrației publice locale;
7. reprezentanții administratorilor rețelelor tehnico-edilitare sau reprezentanții autorității administrației publice locale pentru căminele și canalele aferente rețelelor; autoritatea publică locală are obligația să solicite prezența reprezentanților respectivi în vederea asigurării accesului la obiectivele supuse tratamentului.
8. Plata pentru tratamentele corespunzătoare obiectivelor din programul de acțiune și confirmate de persoanele fizice sau persoanele juridice, se suportă de aceste persoane sau de către autoritatea publică locală în baza deciziei de aprobare adoptate de consiliul local.
9. Plata pentru tratamentelor executate în alte spații închise ale clădirilor persoanelor fizice sau juridice, ale clădirilor instituțiilor publice, altele decât cele din subordinea autorității administrației publice locale, precum și orice alte tratamente suplimentare ori împotriva altor vectori și agenți patogeni față de cele/cei prevăzuți în programul de acțiune se facturează de operator în baza documentelor de lucru confirmate de beneficiari și se suportă de către aceștia.

232. Dezinsecția se efectuează în:

a) clădiri ale unităților sanitare de pe raza unității administrativ-teritoriale;

b) clădiri ale instituțiilor publice, altele decât unitățile sanitare;

c) spațiile comune închise din clădirile de tip condominiu (casa scării, subsol și alte asemenea) ale persoanelor fizice și juridice, inclusiv asociații de proprietari/locatari;

d) spațiile deschise din domeniul public și privat al unității administrativ-teritoriale: terenuri ale instituțiilor publice din subordine, parcuri, spații verzi, cimitire, maluri de lac, piețe, târguri, hale și alte asemenea;

e) spațiile deschise din proprietatea privată a persoanelor fizice și juridice: terenuri ale operatorilor economici, terenuri ale persoanelor fizice și asociațiilor de proprietari/locatari, terenuri ale instituțiilor publice, altele decât cele prevăzute la lit. d);

f) căminele și canalele aferente rețelelor edilitare: alimentare cu apă, canalizare, alimentare cu energie termică, telefonie, rețele subterane de fibră optică și alte asemenea;

g) metrou: spații tehnologice și spații destinate publicului;

h) clădiri ale operatorilor economici, clădiri ale persoanelor fizice, inclusiv apartamente din imobile de tip condominiu;

i) subsoluri umede sau inundate;

j) depozite de deșeuri municipale, stații de compostare a deșeurilor biodegradabile, stații de transfer, stații de sortare și alte instalații de tratare/eliminare a deșeurilor;

k) alte obiective identificate ca reprezentând focare de infestare și care pot pune în pericol sănătatea oamenilor și a animalelor.

* + 1. Dezinfecția se efectuează în:

a) depozitele de deșeuri municipale, stații de compostare deșeuri biodegradabile, stații de transfer, stații de sortare și alte instalații de tratare/eliminare a deșeurilor;

b) încăperile din cadrul condominiilor prevăzute cu tub / cameră, destinate colectării deșeurilor municipale;

c) spațiile special amenajate pentru colectarea deșeurilor menajere;

d) mijloace de transport în comun;

e) clădiri ale instituțiilor publice, ale operatorilor economici și ale persoanelor fizice;

f) locurile în care există focare declarate care pun în pericol sănătatea oamenilor și a animalelor.

* + 1. Deratizarea se efectuează la obiectivele în care:

a) este prevăzută operațiunea de dezinsecție;

b) este prevăzută operațiunea de dezinfecție, cu excepția mijloacelor de transport public;

c) sunt identificate focare de infestare sau condiții de dezvoltare a rozătoarelor în spațiile interioare sau exterioare ale persoanelor fizice ori juridice, care pun în pericol sănătatea oamenilor și a animalelor, inclusiv în zonele demolate și/sau nelocuite.

* + 1. În ceea ce privește frecvența, dezinsecția pentru combaterea țânțarilor se execută:

a) lunar, în sezonul cald, pe spațiile deschise prevăzute în programul de acțiune, prin aplicarea de tratamente multiple pentru combaterea țânțarilor adulți și a larvelor de țânțari;

b) minimum 3 tratamente pe an și ori de câte ori este nevoie, corespunzător concentrației și tipului de substanțe insecticide ce urmează a fi utilizate în spațiile comune închise ale clădirilor, inclusiv subsoluri umede sau inundate.

* + 1. Pentru combaterea altor vectori dezinsecția se execută:

a) trimestrial și ori de câte ori este nevoie, în spațiile închise ale operatorilor economici cu profil nealimentar, instituțiilor publice și spațiile comune închise ale clădirilor;

b) lunar și ori de câte ori este nevoie, în spațiile închise ale operatorilor economici cu profil alimentar și ale unităților sanitare;

c) numai la solicitarea persoanelor fizice din spațiile cu destinație de locuință.

* + 1. Numărul de tratamente care se efectuează lunar, prevăzute la pct.237 precum și numărul de tratamente care se efectuează anual, se stabilesc prin programul de acțiune. Înainte de elaborarea programului unitar de acțiune, fiecare autoritate publică locală sau, după caz, asociație de dezvoltare intercomunitară solicită Agenției Naționale pentru Sănătate Publică recomandările necesare pentru stabilirea numărului de tratamente.
    2. Din punctul de vedere al frecvenței, deratizarea se execută:

a) pentru operatorii economici cu profil nealimentar și asociațiile de proprietari/locatari, cel puțin o dată pe semestru și ori de câte ori este nevoie pentru stingerea unui focar;

b) pentru operatorii economici cu profil alimentar, cel puțin o dată pe trimestru și ori de câte ori este nevoie pentru stingerea unui focar, cu respectarea prevederilor legale referitoare la siguranța alimentului;

c) pentru spațiile deschise din domeniul public și privat al unității administrativ-teritoriale în conformitate cu programul unitar de acțiune, dar nu mai puțin de 3 tratamente pe an;

d) pentru persoanele fizice, la solicitarea acestora sau ori de câte ori este nevoie pentru stingerea unui focar.

* + 1. Dezinfecția se execută numai la solicitarea persoanelor fizice sau juridice.
    2. Toate produsele folosite pentru efectuarea operațiunilor de deratizare, dezinsecție și dezinfecție vor fi avizate de către Comisia Națională pentru Produse Biocide / Agenția de Mediu.
    3. Persoanele fizice sau juridice deținătoare de spații construite, indiferent de destinație, curți și/sau terenuri virane sau amenajate, unitățile de administrare a domeniului public, ocoalele silvice, instituțiile publice, precum și unitățile care au în exploatare rețele tehnico-edilitare sunt obligate să asigure efectuarea operațiunilor periodice de dezinsecție și deratizare ori pentru stingerea unui focar, în spațiile deținute de acestea.
    4. Operațiunile de dezinsecție, dezinfecție și deratizare la obiectivele din programul de acțiune se prestează exclusiv de către operatorul autorizat, căruia i-a fost atribuită activitatea în gestiune directă sau delegată de către unitatea administrativ-teritorială/asociația de dezvoltare intercomunitară, în condițiile legii.
    5. Persoanele fizice sau juridice beneficiare ale operațiilor de deratizare, dezinsecție și/sau dezinfecție au obligația să permită accesul operatorului în locurile unde urmează să se realizeze operația și să mențină spațiile pe care le au în proprietate salubre, luând măsuri de evacuare a tuturor reziduurilor solide, de spălare a încăperilor în care se efectuează colectarea deșeurilor, de eliminare a apei stagnate, de curățare a subsolurilor, de punere în ordine a depozitelor de materiale și de remediere a defecțiunilor tehnice la instalațiile sanitare care provoacă inundarea sau stagnarea apei în subsoluri și/sau pe terenurile deținute.
    6. Fără a aduce atingere prevederilor pct.245operațiunile de dezinsecție, dezinfecție și deratizare la obiectivele care nu fac parte din programul de acțiune pot fi prestate și de operatori economici autorizați în baza reglementărilor emise de autoritățile administrației publice locale.
    7. Operatorul care prestează activitatea de deratizare, dezinfecție și/sau dezinsecție are următoarele obligații:

a) înainte de începerea operațiunii de dezinsecție sau deratizare la obiectivele din programul de acțiune, să notifice, în scris, autoritatea publică locală și să aducă la cunoștința populației, prin mass-media, cu cel puțin 7 zile înainte, următoarele:

1. tipul operațiunii ce urmează a se efectua;

2. perioada efectuării tratamentelor;

3. substanțele utilizate, gradul de toxicitate a acestora;

4. măsurile de protecție ce trebuie luate, în special cu referire la copii, bătrâni, bolnavi, albine, animale și păsări;

b) să stabilească, de comun acord cu persoanele fizice sau juridice, data și ora începerii tratamentelor de dezinfecție, dezinsecție, deratizare în spațiile închise și pe suprafețele deținute de acestea și să comunice acestora gradul de toxicitate a substanțelor utilizate și măsurile de protecție ce trebuie luate;

c) înainte de începerea operațiunii de deratizare, dezinfecție sau deratizare în spațiile închise ale operatorilor economici, instituțiilor publice, persoanelor fizice și asociațiilor de proprietari/locatari, să informeze beneficiarul cu privire la substanțele utilizate și măsurile de protecție ce trebuie luate și să stabilească, de comun acord cu acesta, data și intervalul orar de efectuare a tratamentelor;

d) să solicite la terminarea operațiunii confirmarea efectuării tratamentelor, prin încheierea unui act de executare lucru.

* + 1. În cazul în care persoanele fizice sau persoanele juridice refuză să permită accesul pe proprietatea acestora pentru efectuarea operațiunilor periodice de dezinsecție și deratizare ori pentru stingerea unui focar, operatorul are obligația să anunțe autoritatea publică locală pentru luarea măsurilor legale.
    2. În cazul în care în urma unui tratament efectuat se aduce o daună imediată, vizibilă, proprietății beneficiarului, acest fapt va fi menționat în actul de executare lucrărilor și va fi comunicat în mod expres operatorului. Vor fi semnalate, de asemenea, toate aspectele ce sunt de natură să afecteze viața și sănătatea oamenilor și viețuitoarelor.
    3. Operatorul nu este exonerat de răspunderea privind prejudiciile cauzate sănătății oamenilor și viețuitoarelor, altele decât cele pentru care se aplică tratamentul, dacă s-au utilizat substanțe periculoase pentru aceștia, dacă nu s-au luat măsurile necesare informării populației sau tratamentul este ineficient.

CAPITOLUL XX. Determinarea cantităților și volumului de lucrări prestate

* + 1. Dacă facturarea serviciilor se face direct utilizatorilor prin sistem de tarife, utilizatorii vor încheia contracte de prestări servicii cu operatorul autorizat care prestează pe raza unității administrativ-teritoriale respective activitatea de colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat.
    2. La încheierea contractului de prestări servicii, operatorii au obligația de a menționa în contract, în funcție de stadiul implementării instrumentului economic „plătește pentru cât arunci”: cantitățile de deșeuri/volumul pubelelor/sistemul de punere la dispoziție al sacilor personalizați volumele recipientelor din care se va realiza colectarea.
    3. În cazul asociațiilor de proprietari/locatari sau al utilizatorilor care dețin în proprietate gospodării individuale, contractul se încheie pentru numărul total de persoane care locuiesc la aceeași adresă, declarat de utilizatorul cu care se încheie contractul de prestări servicii. În cazul în care cantitatea de deșeuri colectată depășește cantitatea corespunzătoare numărului de persoane declarat pentru care s-a încheiat contract, determinată conform indicilor de generare, operatorul se poate adresa autorității administrației publice locale pentru a determina numărul real de persoane care beneficiază de serviciul de salubrizare la adresa respectivă și pentru a modifica în consecință contractul de prestări servicii sau, în caz de refuz al utilizatorului, pentru a institui o taxă de salubrizare, utilizatorilor fără, contract conform legii.
    4. În cadrul contractelor încheiate cu utilizatorii se vor stipula standardele, normativele și tarifele legale, valabile la data încheierii acestora.
    5. Contractele de prestări servicii se vor încheia cu următoarele categorii de utilizatori:

a) proprietari de gospodării individuale sau reprezentanți ai acestora;

b) asociații de proprietari/locatari, prin reprezentanții acestora;

c) operatori economici;

d) instituții publice.

* + 1. Cu operatorii economici se vor încheia contracte de servicii doar pentru colectarea separată a deșeurilor similare. Pentru orice alte categorii de deșeuri gestiunea acestora nu face obiectul prezentului regulament și se va realiza conform autorizațiilor eliberate de Agenția de Mediu.
    2. În vederea dotării punctelor de colectare cu recipiente sau containere pentru colectarea separată a deșeurilor menajere și similare provenite de la producătorii de deșeuri, operatorii împreună cu autoritățile administrației publice sau asociația de dezvoltare intercomunitară vor stabili pe bază de măsurători compoziția și indicii de generare a acestor deșeuri, pe categorii de deșeuri și tipuri de materiale.
    3. Determinarea cantităților de deșeuri primite la instalațiile de tratare, respectiv eliminare se face numai prin cântărire.
    4. Pentru deșeurile din construcții provenite din locuințe, determinarea cantității acestora se va face prin cântărire sau volumetric.
    5. Pentru activitățile de măturat, spălat, stropit și întreținere a căilor publice, cantitatea prestațiilor se stabilește pe baza suprafețelor, a volumelor, așa cum acestea sunt trecute în caietul de sarcini.
    6. Pentru curățarea și transportul zăpezii și al gheții de pe căile publice și menținerea în funcțiune a acestora pe timp de polei sau de îngheț, calculul se realizează pe baza suprafețelor degajate, cantităților calculate și a rețetei de tratament preventiv împotriva depunerii zăpezii și a formării poleiului.
    7. Reprezentantul autorității administrației publice locale sau al asociației de dezvoltare intercomunitară va controla prin sondaj și/sau ca urmare a sesizărilor venite din partea populației activitatea depusă de operator, iar în cazul în care rezultă neconformități se încheie un proces-verbal de constatare privind neefectuarea lucrării sau calitatea necorespunzătoare a acesteia.
    8. Pe baza procesului-verbal de constatare, autoritatea publică locală sau asociația de dezvoltare intercomunitară, după caz, aplică penalitățile menționate în contractul de delegare a gestiunii încheiat cu operatorul, acestea reprezentând unități procentuale din valoarea lunară totală a contractului.
    9. Pentru activitatea de dezinsecție, dezinfecție și deratizare măsurarea cantității prestaților se face în funcție de doza și de rețeta utilizată pe unitatea de suprafață sau de volum.

CAPITOLUL XXI. Indicatori de performanță ai serviciului de salubrizare

* + 1. Indicatorii de performanță ai serviciului de salubrizare cuprind două categorii:

a) indicatorii tehnici corelați cu țintele/obiectivele asumate la nivel național; aceștia vor fi cuprinși într-o anexă obligatorie la decizia de dare în administrare și în contractele de delegare a gestiunii serviciului de salubrizare;

b) indicatorii de performanță care privesc calitatea și cantitatea serviciului de salubrizare; aceștia vor fi cuprinși într-o anexă la regulamentul serviciului.

* + 1. Autoritățile administrației publice locale și asociațiile de dezvoltare intercomunitare vor include în anexă la decizia de dare în administrare și la contractele de delegare a gestiunii serviciului de salubrizare indicatorii tehnici corelați cu țintele/obiectivele asumate la nivel național.
    2. Indicatorii tehnici corelați cu țintele/obiectivele asumate la nivel național cuprind cel puțin indicatorii impuși de lege, la care pot fi adăugați și alți indicatori care implementează obligații de atingere a unor ținte clar definite de cadrul legal. Valorile minime ale acestor indicatori vor fi cele prevăzute de lege pentru atingerea țintelor de colectare și tratare a deșeurilor municipale aferente fiecărui flux de deșeuri identificat de dispozițiile legale.
    3. Costurile cu contribuția pentru economia circulară, inclusiv cheltuielile cu depozitarea deșeurilor care depășesc cantitățile rezultate din aplicarea acestor indicatori de performanță vor fi suportate de către operatori sub formă de penalități, conform legii.
    4. Complementar penalităților care vizează plata contribuției pentru economia circulară și a costurilor cu depozitarea, vor fi prevăzute penalități pentru nerealizarea indicatorilor de performanță prevăzuți de lege referitori la atingerea țintelor de reciclare/valorificare, cu respectarea principiilor proporționalității și al neaplicării a două sancțiuni pentru aceiași faptă.
    5. Autoritățile administrației publice locale și asociațiile de dezvoltare intercomunitară, după caz, stabilesc și aprobă valorile indicatorilor de performanță care privesc calitatea și cantitatea serviciului de salubrizare și penalitățile aplicate operatorului în caz de nerealizare, după dezbatere publică.
    6. Indicatorii de performanță care privesc calitatea și cantitatea serviciului de salubrizare se precizează în regulamentul serviciului. În Regulamentul serviciului sunt cuprinși indicatorii minimi de performanță care privesc calitatea și cantitatea serviciului de salubrizare, nivelul acestora și penalitățile aferente urmând a fi stabilite în concret la nivelul fiecărui regulament adoptat de autoritățile administrației publice locale sau asociațiile de dezvoltare intercomunitară.
    7. Autoritățile administrației publice locale și asociațiile de dezvoltare intercomunitare sunt responsabile de stabilirea nivelurilor de calitate a indicatorilor de performanță care privesc calitatea și cantitatea serviciului, ce trebuie îndeplinite de operatori, astfel încât să se asigure atingerea și realizarea țintelor/obiectivelor conform legislației în vigoare din domeniul gestionării deșeurilor.
    8. Autoritățile administrației publice locale sau asociațiile de dezvoltare intercomunitară, după caz, aplică penalități contractuale operatorului serviciului de salubrizare în cazul în care acesta nu prestează serviciul la parametrii de eficiență și calitate la care s-a obligat ori nu respectă indicatorii de performanță care privesc calitatea și cantitatea serviciului.
    9. Indicatorii de performanță stabilesc condițiile ce trebuie respectate de operatori pentru asigurarea serviciului de salubrizare a localităților cu privire la:

a) continuitatea din punct de vedere cantitativ și calitativ;

b) atingerea obiectivelor și țintelor pentru care autoritatea publică locală /asociația de dezvoltare intercomunitară sunt responsabile;

c) prestarea serviciului pentru toți utilizatorii din aria sa de responsabilitate;

d) adaptarea permanentă la cerințele utilizatorilor;

e) excluderea oricărei discriminări privind accesul la serviciile de salubrizare;

f) respectarea reglementărilor specifice din domeniul protecției mediului și al sănătății populației;

g) implementarea unor sisteme de management al calității, al mediului și al sănătății și securității muncii.

* + 1. Indicatorii de performanță trebuie să asigure evaluarea continuă a operatorului cu privire la următoarele activități:

a) contractarea serviciului de salubrizare;

b) măsurarea, facturarea și încasarea contravalorii serviciilor efectuate;

c) îndeplinirea prevederilor din contract cu privire la calitatea serviciilor efectuate;

d) menținerea unor relații echitabile între operator și utilizator prin rezolvarea rapidă și obiectivă a problemelor, cu respectarea drepturilor și obligațiilor care revin fiecărei părți;

e) soluționarea în timp util a reclamațiilor utilizatorilor referitoare la serviciile de salubrizare;

f) prestarea serviciului de salubrizare pentru toți utilizatorii din raza unității administrativ-teritoriale pentru care are decizia de dare în administrare sau contract de delegare a gestiunii;

g) prestarea de servicii conexe serviciului de salubrizare - informare, consultanță;

h) atingerea țintelor privind gestionarea deșeurilor.

* + 1. În vederea urmăririi respectării indicatorilor de performanță, operatorul de salubrizare trebuie să asigure:

a) gestiunea serviciului de salubrizare conform prevederilor contractuale;

b) gradul asigurării colectării separate a deșeurilor menajere și similare;

c) gradul asigurării cu recipiente de colectare a producătorilor de deșeuri;

d) evidența clară și corectă a utilizatorilor;

e) înregistrarea activităților privind măsurarea prestațiilor, facturarea și încasarea contravalorii serviciilor efectuate;

f) înregistrarea reclamațiilor și sesizărilor utilizatorilor și modul de soluționare a acestora.

* + 1. În conformitate cu competențele și atribuțiile legale ce le revin, autoritățile administrației publice centrale și locale, asociațiile de dezvoltare intercomunitară în baza mandatului primit de la unitățile administrativ-teritoriale membre, au acces neîngrădit la informații necesare stabilirii:

a) modului de aplicare a legislației și a normelor emise de AM;

b) modului de respectare și îndeplinire a obligațiilor contractuale asumate;

c) calității și eficienței serviciilor prestate la nivelul indicatorilor de performanță stabiliți în contractele directe sau în contractele de delegare a gestiunii;

d) modului de administrare, exploatare, conservare și menținere în funcțiune, dezvoltare și/sau modernizare a sistemelor publice din infrastructura edilitar-urbană încredințată prin contractul de delegare a gestiunii/decizia de dare în administrare;

e) modului de formare și stabilire a tarifelor pentru serviciul de salubrizare;

f) respectării parametrilor ceruți prin prescripțiile tehnice și prin norme metodologice.

CAPITOLUL XXII. Dispoziții tranzitorii și finale

* + 1. Consiliile locale și asociațiile de dezvoltare intercomunitară, după caz, vor elabora și vor aproba în termen de 6 luni de la intrarea în vigoare a prezentului ordin, regulamentul propriu al serviciului de salubrizare sau vor modifica regulamentele existente, în funcție de particularitățile locale și de interesele actuale și de perspectivă ale comunității respective, în conformitate cu prevederile prezentului regulament-cadru.
    2. Până la adoptarea regulamentului propriu al serviciului, operatorii și autoritățile administrației publice locale vor respecta prevederile prezentului regulament-cadru.
    3. Constatarea contravențiilor și aplicarea sancțiunilor se fac de către persoanele împuternicite din cadrul autorităților administrației publice locale sau, după caz, persoanele împuternicite din cadrul aparatului tehnic al asociației de dezvoltare intercomunitară, pe baza mandatului primit de la unitățile administrativ-teritoriale membre ale asociației.
    4. Agenția de Mediu va monitoriza aplicarea prevederilor prezentului regulament-cadru și va consulta după caz, autoritățile publice locale în implementarea acestuia.

Prevederile prezentului regulament-cadru vor fi actualizate în funcție de modificările de natură tehnică, tehnologică și legislativă.